cyanic-selkie/wikianc huggingface dataset:
മാർഷനിസം
ദ്വന്ദവാദം
സ്വർഗ്ഗപിതാവായ ദൈവം അയച്ച രക്ഷകനാണ് യേശുക്രിസ്തുവെന്നും അദ്ദേഹത്തിന്റെ പ്രധാന അപ്പസ്തോലനായിരുന്നു പൗലോസെന്നും മാർഷൻ കരുതി. ക്രിസ്തുമതം, യഹൂദമതത്തിൽ നിന്ന് ഭിന്നവും അതിന് വിരുദ്ധവും ആണെന്നും അദ്ദേഹം വാദിച്ചു. അന്ന് ശൈശവാവസ്ഥയിലായിരുന്ന ക്രിസ്തുമതം, യഹൂദമതത്തിൽ നിന്ന് വ്യതിരിക്തമായ മതം എന്ന നിലയിൽ അതിന്റെ അസ്തിത്വം ഉറപ്പിച്ചിട്ടില്ലായിരുന്നുവെന്നത് പരിഗണിക്കുമ്പോൾ, വിപ്ലവാത്മകമായ ഒരു നിലപാടായിരുന്നു അത്. എബ്രായ ബൈബിളിനെ ഒന്നായി തിരസ്കരിച്ച മാർഷൻ, അതിലേയും ക്രിസ്തുമതത്തിലേയും ദൈവങ്ങൾ രണ്ടാണെന്നും കരുതി: ഭൗതികപ്രപഞ്ചത്തെ സൃഷ്ടിച്ച പഴയനിയമത്തിലെ യഹോവയും, യേശുവിലൂടെ അവതരിച്ച പുതിയനിയമത്തിലെ സ്വർഗ്ഗസ്ഥനായ പിതാവുമാണ് ആ ദൈവങ്ങൾ‍. ലോകത്തെ സൃഷ്ടിക്കുകയും, "കണ്ണിനു പകരം കണ്ണ്" എന്ന പ്രാകൃതനീതിയിൽ അധിഷ്ഠിതമായ മോശയുടെ നിയമം പിന്തുടരുകയും ചെയ്യുന്ന യഹോവ, "ഡെമിയർജ്" എന്നു വിളിക്കാവുന്ന തരംതാണ ദൈവമാണ്. യേശു വ്യത്യസ്തനായ മറ്റൊരു ദൈവത്തിന്റെ ജീവിക്കുന്ന അവതാരമാണ്: ചിലപ്പോൾ സ്വർഗ്ഗീയ പിതാവെന്ന് വിളിക്കപ്പെടുന്ന, കരുണയുടേയും സ്നേഹത്തിന്റേയും ഒരു പുതിയ ദൈവം. ഈ രണ്ടു ദൈവങ്ങളുടേയും വ്യക്തിത്വങ്ങൾ വ്യതിരിക്തമാണ്: അല്പനും, ക്രൂരനും, അസൂയാലുവും, യഹൂദരുടെ മാത്രം ഉയർച്ചയിൽ താത്പര്യമുള്ളവനുമായ ഒരു ഗോത്രദൈവവുമാണ് യഹോവ; മനുഷ്യവർഗ്ഗത്തെ ഒന്നടങ്കം സ്നേഹിക്കുന്ന സാർവത്രികദൈവമായ സ്വർഗ്ഗീയപിതാവാകട്ടെ, തന്റെ മക്കളെ ദയാവാത്സല്യങ്ങളോടെ വീക്ഷിക്കുന്നു. ഈ ദ്വന്ദസങ്കല്പം, പഴയനിയമവും, യേശുവിന്റെ ജീവിതത്തേയും ദൗത്യത്തേയും സംബന്ധിച്ച കഥകളും തമ്മിലുള്ള വൈരുദ്ധ്യത്തെ വിശദീകരിക്കാൻ മാർഷനെ സഹായിച്ചു.
യഹോവയെ മാർഷൻ നിയമവ്യഗ്രനായ ഒരു ദൈവമായി കണ്ടു. ലോകത്തെയും മനുഷ്യരാശിയേയും സൃഷ്ടിച്ചു കഴിഞ്ഞ്, മനുഷ്യരെ ആ ദൈവം അവരുടെ പാപങ്ങളുടെ പേരിൽ വെറുത്തു. പാപികളായ മനുഷ്യർക്ക് സഹനവും മരണവും വിധിച്ചുകൊടുക്കുന്നതിൽ അവൻ കണ്ടത് നീതി മാത്രമാണ്. നിയമത്തിന്റെ മാത്രം ദൃഷ്ടിയിൽ നോക്കുമ്പോൾ, ഇത് ശരിയായ നടപടിയായിരുന്നു. എന്നാൽ, തന്റെ പുത്രൻ യേശു വഴി സ്വയം മനുഷ്യർക്ക് വെളിപ്പെടുത്തിയ സ്വർഗ്ഗീയപിതാവിന്റെ പ്രവർത്തികൾ നിയമത്തിലെന്നതിനു പകരം ദയയിലൂന്നിയവയായിരുന്നു. രോഗശാന്തികളും അത്ഭുതപ്രവർത്തികളും വഴി ആ ദൈവം തന്റെ കരുണ പ്രകടിപ്പിച്ചു. ഒടുവിൽ അദ്ദേഹം തന്റെ പുത്രനിലൂടെ തന്നെത്തന്നെ കുരിശിൽ ബലിയായി നൽകി. യേശുവിലൂടെ സ്വയം ബലിയായി നൽകുക വഴി, സ്വർഗ്ഗീയ പിതാവ്, മനുഷ്യരാശിയ്ക്ക് പഴയ ദൈവത്തിനോടുണ്ടായിരുന്ന കടപ്പാട് വീട്ടുകയായിരുന്നു. ഈ ബലി, മനുഷ്യവംശത്തിന്റെ പാപക്കറ തുടച്ചു നീക്കി അവരെ നിത്യജീവിതത്തിന് അവകാശികളാക്കി.
മാർഷന്റെ ബൈബിൾ
മാർഷൻ നിർദ്ദേശിച്ച വിശുദ്ധഗ്രന്ഥസംഹിതയിൽ (Canon) ഉണ്ടായിരുന്നത് പൗലോസിന്റെ പത്തു ലേഖനങ്ങളും "മാർഷന്റെ സുവിശേഷം" എന്നറിയപ്പെട്ട ഒരു ഗ്രന്ഥവുമാണ്. എബ്രായ ബൈബിൾ ഒന്നടങ്കം മാർഷൻ തള്ളിക്കളഞ്ഞു. കൂടാതെ പിൽക്കാലത്ത് പുതിയനിയമത്തിന്റെ ഭാഗമായി മാറിയ ഇതരഗ്രന്ഥങ്ങളും മാർഷന്റെ സംഹിതയ്ക്ക് പുറത്തുനിന്നു. പൗലോസ് അപ്പസ്തോലനെ 'സത്യവിശ്വാസത്തിന്റെ' ആശ്രയിക്കാവുന്ന ഉറവിടമായി കണക്കാക്കിയ മാർഷൻ, യഹൂദസിദ്ധാന്തങ്ങളുടെ സ്വാധീനത്തിൽ നിന്ന് മുക്തമായ ഒരു വിശ്വാസസംഹിതയ്ക്ക് രൂപം കൊടുത്തു. ക്രിസ്തു കൊണ്ടുവന്ന രക്ഷയുടെ സന്ദേശം മനസ്സിലാക്കിയ ഒരേയൊരു അപ്പസ്തോലൻ പൗലോസായിരുന്നെന്ന് മാർഷൻ കരുതി.
തിരസ്കാരം
വ്യവസ്ഥാപിതസഭ മാർഷനിസത്തെ പാഷണ്ഡതയായി കണക്കാക്കി തള്ളിക്കളഞ്ഞു. രണ്ടാം നൂറ്റാണ്ടിലും തുടർന്നു വന്ന ഏതാനും നൂറ്റാണ്ടുകളിലും, റോം കേന്ദ്രമാക്കി വളർന്നുവന്ന ക്രിസ്തീയമുഖ്യധാരയ്ക്ക് മാർഷനിസം കനത്ത വെല്ലുവിളിയായിരുന്നു. മുഖ്യധാരാസഭയുടെ ത്രിത്വാധിഷ്ഠിതവിശ്വാസമായി പിന്നീട് പരിണമിച്ച ആദിമക്രിസ്തുശാസ്ത്രത്തോട്  ഒത്തുപോകാതിരുന്ന മാർഷനിസത്തെ, ആദ്യകാലസഭാപിതാക്കൾ നിശിതമായി വിമർശിച്ചു; അവരുടെ നിലപാടുകളാണ് ഇന്ന് ക്രിസ്തുമതത്തിൽ മുന്നിട്ടുനിൽക്കുന്നത്. ആദിമക്രിസ്തീയതയിലെ ഏറ്റവും അറിയപ്പെടുന്ന "പാഷണ്ഡികളിൽ" ഒരാളായ മാർഷൻ, വ്യവസ്ഥാപിത ക്രിസ്തുമതത്തിന്റെ എല്ലാ ശാഖകൾകൾക്കും അസ്വീകാര്യനായിത്തീർന്നു. ആദ്യകാലസഭാ പിതാക്കളിൽ ഒരാളായിരുന്ന സ്മിർനായിലെ പോളിക്കാർപ്പ് മാർഷനെ, "സാത്താന്റെ ആദ്യജാതന്"‍(first born of Satan) എന്ന് വിശേഷിപ്പിച്ചതായി കരുതപ്പെടുന്നു.
അവലംബം
വർഗ്ഗം:ക്രൈസ്തവം
ടിസ്ക ചോപ്ര
ഇന്ത്യൻ ചലച്ചിത്രനടിയും നിർമ്മാതാവും എഴുത്തുകാരിയുമാണ് ടിസ്ക ചോപ്ര (ജനനം: 1973 നവംബർ 1). വിവിധ ഭാഷകളിലായി 45-ലധികം ചലച്ചിത്രങ്ങളിൽ ഇവർ അഭിനയിച്ചിട്ടുണ്ട്. ഓസ്കർ പുരസ്കാരത്തിനുള്ള ഇന്ത്യയുടെ ഔദ്യോഗിക എൻട്രിയായിരുന്ന താരെ സമീൻ പർ എന്ന ചിത്രത്തിൽ ഒരു പ്രധാന വേഷം ചെയ്തു. ഈ ചിത്രത്തിലെ അഭിനയത്തിന് ഫിലിം ഫെയർ ഉൾപ്പെടെയുള്ള പുരസ്കാരങ്ങൾക്കു നാമനിർദ്ദേശം ലഭിച്ചിരുന്നു. ടിസ്ക ചോപ്ര അഭിനയിച്ച ക്വിസ എന്ന ചലച്ചിത്രം 2013-ൽ ടൊറന്റോ അന്താരാഷ്ട്ര ചലച്ചിത്രോത്സവത്തിൽ പ്രദർശിപ്പിക്കുകയും മികച്ച ചിത്രത്തിനുള്ള നെറ്റ് പാക് അവാർഡ് നേടുകയും ചെയ്തു. ഇരുപതോളം ചലച്ചിത്രോത്സവങ്ങളിൽ പ്രദർശിപ്പിച്ച ഈ ചിത്രത്തിന് മറ്റു പുരസ്കാരങ്ങളും ലഭിച്ചിട്ടുണ്ട്. എ മിഡ് സമ്മർ നൈറ്റ്സ് ഡ്രീം എന്ന നാടകത്തെ ആസ്പദമാക്കി നിർമ്മിച്ച 10 എംഎൽ ലവ് എന്ന ചിത്രത്തിലെ അഭിനയത്തിന് ന്യൂയോർക്ക് ഇന്ത്യൻ ഫിലിം ഫെസ്റ്റിവലിൽ മികച്ച നടിക്കുള്ള നാമനിർദ്ദേശം ലഭിച്ചു. ടിസ്ക ചോപ്ര രചനയും നിർമ്മാണവും നിർവ്വഹിച്ച ചട്നി എന്ന ഹ്രസ്വചലച്ചിത്രത്തിന് മികച്ച നടി, മികച്ച ഹ്രസ്വചലച്ചിത്രം എന്നീ വിഭാഗങ്ങളിൽ ഫിലിം ഫെയർ പുരസ്കാരം ലഭിച്ചിരുന്നു.
ഡെൽഹി സർവകലാശാലയിലെ ബിരുദ പഠനത്തിനുശേഷം നാടകങ്ങളിലൂടെയാണ് ടിസ്ക ചോപ്ര അഭിനയജീവിതം ആരംഭിച്ചത്. നാടകരംഗത്ത് നസീറുദ്ദീൻ ഷായ്ക്കും ഫിറോസ് അബ്ബാസ് ഖാനുമൊപ്പം പ്രവർത്തിച്ചിട്ടുണ്ട്. പുലിറ്റ്സർ പുരസ്കാരം നേടിയ ഡിന്നർ വിത്ത് ഫ്രണ്ട്സ് എന്ന നാടകത്തിലൂടെ ഇന്ത്യയുൾപ്പടെയുള്ള ഏഷ്യൻ രാജ്യങ്ങളിൽ ശ്രദ്ധേയയായി. ചലച്ചിത്രങ്ങൾ കൂടാതെ വിവിധ ടെലിവിഷൻ പരമ്പരകളിലും തനിഷ്ക്, ടൈറ്റൻ, ഓലെ, ബജാജ്, ഹോർലിക്സ് എന്നിങ്ങനെ വിവിധ കമ്പനികളുടെ പരസ്യ ചിത്രങ്ങളിലും അഭിനയിച്ചിട്ടുണ്ട്.
ഹാർപ്പർ കോളിൻസുമായി ചേർന്ന് ടിസ്ക ചോപ്ര രചിച്ച ആക്ടിംഗ് സ്മാർട്ട് എന്ന പുസ്തകം മികച്ച രീതിയിൽ വിറ്റഴിക്കപ്പെട്ടിരുന്നു. ഈ പുസ്തകം ഹിന്ദിയിലേക്ക് വിവർത്തനം ചെയ്യുന്നുമുണ്ട്. വിദ്യാഭ്യാസ സമ്പ്രദായത്തിന്റെ പരിഷ്കരണവുമായി ബന്ധപ്പെട്ട് ദേശീയ വിജ്ഞാന കമ്മീഷൻ ചെയർമാൻ സാം പിട്രോഡയെ ടിസ്ക ചോപ്ര സഹായിച്ചിട്ടുണ്ട്. ബുദ്ധമതാനുയായിയായ ഇവർ ലിംഗസമത്വത്തിനും പെൺകുട്ടികളുടെ ക്ഷേമത്തിനും വേണ്ടി പ്രവർത്തിക്കുന്നുമുണ്ട്.
ആദ്യകാല ജീവിതം
ഹിമാചൽ പ്രദേശിലെ കസോളിയിലാണ് ടിസ്ക്ക ചോപ്ര ജനിച്ചത്. നോയിഡയിലെ ഏപിജെ സ്കൂളിലെ പഠനത്തിനുശേഷം ഡൽഹി സർവകലാശാലയ്ക്കു കീഴിലുള്ള ഹിന്ദു കോളേജിൽ നിന്നു ബിരുദം നേടി. കോളേജ് പഠനകാലത്തു തന്നെ നാടകങ്ങളിൽ അഭിനയിക്കുകയും വിവിധ പ്രസിദ്ധീകരണങ്ങൾക്കു വേണ്ടി ലേഖനങ്ങൾ എഴുതുകയും ചെയ്തിരുന്നു. വിദ്യാഭ്യാസം പൂർത്തിയാക്കിയ ശേഷം മുംബൈയിലേക്കു മാറിയ ടിസ്ക ചോപ്ര പല പ്രഗല്ഭർക്കും കീഴിൽ നാടകാഭിനയം പരിശീലിച്ചു. [15] [16].
എഴുത്തുകാരൻ ഖുശ്വന്ത് സിംഗിന്റെ ചെറുമകളാണ് ടിസ്ക ചോപ്ര.
ഔദ്യോഗിക ജീവിതം
1993-ൽ പുറത്തിറങ്ങിയ പ്ലാറ്റ്ഫോം എന്ന ചിത്രത്തിലൂടെയാണ് ടിസ്ക ചോപ്ര അഭിനയരംഗത്തേക്കു കടന്നുവന്നത്. ഈ ചിത്രത്തിൽ അജയ് ദേവ്ഗണിന്റെ നായികയായി അഭിനയിച്ചു. 2004-ൽ പ്രകാശ് ജായുടെ ലോക്നായക് എന്ന ചിത്രത്തിൽ പ്രഭാവതി ദേവിയായി അഭിനയിച്ചു. 2007-ൽ അമീർ ഖാൻ നായകനായ താരെ സമീൻ പർ എന്ന ചിത്രത്തിലെ അഭിനയമാണ് ടിസ്ക ചോപ്രയെ പ്രശസ്തയാക്കിയത്. 2008-ൽ നന്ദിതാ ദാസിന്റെ ഫിരാഖ് എന്ന ചിത്രത്തിലും 2011-ൽ മധുർ ഭണ്ഡാർക്കറുടെ ദിൽ തോ ബച്ചാ ഹെ ജി എന്ന ചിത്രത്തിലും അഭിനയിച്ചു.
മിഡ് സമ്മർ നൈറ്റ്സ് ഡ്രീം എന്ന ഷേക്സ്പിയർ നാടകം 10എംഎൽ ലവ് എന്ന പേരിൽ ചലച്ചിത്രമാക്കിയപ്പോൾ നായികാവേഷം ചെയ്തത് ടിസ്ക ചോപ്രയായിരുന്നു. ഈ ചിത്രത്തിലെ അഭിനയത്തിന് 11-ആമത് ന്യൂയോർക്ക് ഇന്ത്യൻ ഫിലിം ഫെസ്റ്റിവലിൽ മികച്ച നടിക്കുള്ള നാമനിർദ്ദേശം ലഭിച്ചിരുന്നു. 2013-ൽ അങ്കുർ അറോറ മർഡർ കേസ്, ക്വിസ എന്നീ ചിത്രങ്ങൾ പുറത്തിറങ്ങി. മറാഠി ചിത്രമായ ഹൈവേ , ഹിന്ദിയിലും തമിഴിലും നിർമ്മിച്ച കാക്പ്രകാശ്, ഹിന്ദി ചിത്രമായ രഹസ്യ എന്നിവയിലും അഭിനയിച്ചു.
നാടകങ്ങൾ
മുംബൈയിലായിരുന്ന കാലത്ത് ധാരാളം നാടകങ്ങളിൽ ടിസ്ക ചോപ്ര അഭിനയിച്ചിരുന്നു. ഡിന്നർ വിത്ത് ഫ്രണ്ട്സ്, ഫിറോസ് അബ്ബാസ് ഖാൻറെ മഹാത്മ vs. ഗാന്ധി, ഓൾ ദ ബെസ്റ്റ്, സത്യദേവ് ഡൂബിയുടെ ഇൻഷാ അള്ളാ എന്നിവയാണ് ഇവർ അഭിനയിച്ച പ്രധാന നാടകങ്ങൾ. ഡിന്നർ വിത്ത് ഫ്രണ്ട്സ് നാടകത്തിനു പുലിറ്റ്സർ സമ്മാനം ലഭിച്ചിരുന്നു.
ടെലിവിഷൻ
ചലച്ചിത്രങ്ങളും നാടകങ്ങളും കൂടാതെ നിരവധി ടെലിവിഷൻ പരിപാടികളിലും ടിസ്ക ചോപ്ര അഭിനയിച്ചിട്ടുണ്ട്. വൻകിട കമ്പനികളുടെ പരസ്യചിത്രങ്ങളിലും ഇവർ പ്രത്യക്ഷപ്പെട്ടിട്ടുണ്ട്.
പുറംകണ്ണികൾ
വർഗ്ഗം:തമിഴ്‌ചലച്ചിത്ര നടിമാർ വർഗ്ഗം:ഹിന്ദി ചലച്ചിത്രനടിമാർ വർഗ്ഗം:മലയാളചലച്ചിത്രനടിമാർ വർഗ്ഗം:മറാഠി ചലച്ചിത്രനടിമാർ വർഗ്ഗം:ഇന്ത്യൻ നാടക അഭിനേതാക്കൾ വർഗ്ഗം:1973-ൽ ജനിച്ചവർ വർഗ്ഗം:നവംബർ 1-ന് ജനിച്ചവർ
സെറാഫ് ഫ്രിസ്സെൽ
സെറാഫ് ഫ്രിസ്സെൽ, എംഡി, (ഓഗസ്റ്റ് 20, 1840 - 1915) ഒരു അമേരിക്കൻ ഫിസിഷ്യനും മെഡിക്കൽ എഴുത്തുകാരനുമായിരുന്നു. സ്ത്രീകളുടെയും കുട്ടികളുടെയും രോഗങ്ങളിൽ അവൾ വൈദഗ്ദ്ധ്യം നേടി. വെസ്‌റ്റേൺ മസാച്യുസെറ്റ്‌സിലെ ഏതെങ്കിലും ജില്ലാ മെഡിക്കൽ സൊസൈറ്റിയിൽ പ്രവേശനം നേടുന്ന ആദ്യ വനിതയും മസാച്യുസെറ്റ്‌സ് മെഡിക്കൽ സൊസൈറ്റിയിൽ അംഗമായ നാലാമത്തെ സ്ത്രീയുമാണ് അവർ. 1884-ൽ മസാച്യുസെറ്റ്‌സിലെ മെഡിക്കൽ സൊസൈറ്റികളിൽ ആദ്യമായി സ്ത്രീകളെ പ്രവേശിപ്പിച്ചു. എന്നാൽ അതിനു വളരെ മുൻപ് തന്നെ ബെർക്ക്‌ഷയർ ഡിസ്ട്രിക്റ്റ് മെഡിക്കൽ സൊസൈറ്റി 1877-ൽ ഫ്രിസെലിനെ ഒരു ഓണററി അംഗമാക്കി, അവൾ അതിന്റെ പ്രതിമാസ മീറ്റിംഗുകളിൽ പങ്കെടുത്തു, ഒരു സാധാരണ അംഗമെന്ന നിലയിൽ നോട്ടീസ് സ്വീകരിച്ചു.
ജീവിതരേഖ
840 ഓഗസ്റ്റ് 20 ന് മസാച്യുസെറ്റ്സിലെ പെറുവിൽ അഗസ്റ്റസ് സീസറിന്റെയും ലോറ മാക്ക് (എമ്മോൺസ്) ഫ്രിസെലിന്റെയും മകളായി സെറാഫ് ഫ്രിസെൽ ജനിച്ചു. അവളുടെ പിതൃപിതാക്കൾ തോമസും ഹന്ന (ഫിലിപ്സ്) ഫ്രിസെലും പിന്നെ ഇച്ചബോഡും മൈൻഡ്‌വെൽ (മാക്) എമ്മോൺസും ആയിരുന്നു. അവളുടെ അച്ഛനും അവളുടെ പിതാമഹനും ഓരോരുത്തർക്കും അവരവരുടെ കാലത്ത് സ്റ്റേറ്റ് മിലിഷ്യയുടെ ക്യാപ്റ്റൻമാരായി സേവനമനുഷ്ഠിച്ചു. അവളുടെ മുതുമുത്തച്ഛനായ വില്യം ഫ്രിസെൽ, വിപ്ലവ യുദ്ധത്തിൽ കമ്മീഷൻ ചെയ്യപ്പെട്ട ഒരു ഓഫീസറും പടിഞ്ഞാറൻ മസാച്യുസെറ്റ്സിലെ ഒരു അഗ്രഗാമിയായ കുടിയേറ്റക്കാരനുമായിരുന്നു. അവളുടെ അമ്മയുടെ പിതാവ്, മേജർ ഇച്ചബോഡ് എമ്മൺസ്, ഡോ. നഥനയേൽ എമ്മൺസിന്റെ ബന്ധുവായിരുന്നു, കൂടാതെ മസാച്യുസെറ്റ്‌സിലെ ഹിൻസ്‌ഡെയ്‌ലിലെ ആദ്യത്തെ താമസക്കാരിൽ ഒരാളായിരുന്നു. അവളുടെ മുത്തച്ഛൻ.
പിന്നീടുള്ള ആറ് വർഷം ഒരു ഫാക്ടറി പെൺകുട്ടിയുടെ ജീവിതവും സ്കൂൾ ജീവിതവും സമരസപ്പെട്ടുപോന്നു.
1861-ലെ ശരത്കാലത്തിൽ അവളുടെ വിദ്യാർത്ഥി ജീവിതം ആരംഭിച്ചു, ഒരു വർഷത്തിനുശേഷം. തുടർന്ന് ഒരു വർഷത്തെ അധ്യാപനവും രണ്ടാം വർഷം സെമിനാരിയിലും പഠിക്കുകയും ചെയ്തു  അധ്യാപനത്തിന് ശേഷം, 1868 അവസാനത്തോടെ അവൾ പഠനം പുനരാരംഭിക്കുകയും 1869 ജൂലൈയിൽ ബിരുദം നേടുകയും ചെയ്തു.
1867-ൽ അമേരിക്കൻ ബോർഡ് ഓഫ് മിഷൻസിൽ നിന്ന് സിലോണിലേക്കുള്ള മിഷനറി നിയമനം അവർക്ക് ലഭിച്ചു, എന്നാൽ അമ്മയുടെ ആഗ്രഹത്തിന് വഴങ്ങി അവൾ ഈ ജോലിയിൽ പ്രവേശിച്ചില്ല. തുടർന്നുള്ള മൂന്ന് വർഷം അധ്യാപനത്തിൽ ചെലവഴിച്ചു, ആ സമയത്ത് വൈദ്യശാസ്ത്ര പഠനം ഏറ്റെടുക്കുന്നതിനെക്കുറിച്ചുള്ള ചോദ്യം പലപ്പോഴും പരിഗണിക്കപ്പെട്ടു. 1872-ൽ മിഷിഗൺ സർവ്വകലാശാലയിലെ മെഡിക്കൽ ഡിപ്പാർട്ട്‌മെന്റിൽ അവർ വൈദ്യശാസ്ത്ര പഠനം ആരംഭിച്ചു. 1875 മാർച്ച് 24 ന് മിഷിഗൺ യൂണിവേഴ്സിറ്റിയിലെ മെഡിസിൻ ആൻഡ് സർജറി ഡിപ്പാർട്ട്മെന്റിൽ നിന്ന് ഡിപ്ലോമ നേടി,   ഡെട്രോയിറ്റ്, യ്പ്സിലാന്റി, ബോസ്റ്റൺ എന്നിവിടങ്ങളിൽ ഹോസ്പിറ്റൽ പ്രാക്ടീസ് ചെയ്തു.
ഹോർ-ആഹ
ഈജിപ്തിലെ ഒന്നാം രാജവംശത്തിലെ രണ്ടാമത്തെ ഫറവോയായി ചില ഈജിപ്തോളജിസ്റ്റുകൾ കണക്കാക്കുന്ന വ്യക്തിയാണ് ഹോർ-അഹ (അല്ലെങ്കിൽ ഹോറസ് ആഹ ). മറ്റു ചിലർ അദ്ദേഹത്തെ ആദ്യത്തെ ഫറവോയായും മെനെസ് എന്ന പേരിൽ അറിയപ്പെട്ട ഭരണാധികാരിയായും കണക്കാക്കുന്നു. നീണ്ട ഭരണം കാഴ്ച വച്ചതായി കണക്കാക്കപ്പടുന്ന അദ്ദേഹം ബി.സി.ഇ 31-ാം നൂറ്റാണ്ടിലാണ് ജീവിച്ചിരുന്നത്.
പേര്
സാധാരണയായി ഉപയോഗിക്കുന്ന ഹോർ-ആഹ എന്ന പേര് ഫറവോയുടെ ഹോറസ്-നാമത്തിന്റെ വിവർത്തനമാണ്. ഈ പേര് ഹോറസ് ദേവനുമായി ബന്ധപ്പെട്ട രാജകീയ പദവിയുടെ ഒരു ഘടകമാണ്. ഹോറസ് ദി ഫൈറ്റർ എന്നർത്ഥം വരുന്ന ഹോറസ് -ആഹ എന്നാണ് കൂടുതൽ പൂർണ്ണമായ പേര്.
മാനെതോയുടെ ഈജിപ്റ്റിയാക്കയിൽ (ഈജിപ്തിന്റെ ചരിത്രം) അദ്ദേഹത്തിന്റെ ഗ്രീക്ക് നാമം അതോത്തിസ് അല്ലെങ്കിൽ "അതോടിസ്" എന്ന് രേഖപ്പെടുത്തിയിട്ടുണ്ട്.
ആദ്യകാല രാജവംശത്തിന്റെ കാലഘട്ടത്തിൽ, പുരാവസ്തു രേഖകൾ ഫറവോന്മാരെ അവരുടെ ഹോറസ്-നാമങ്ങളിലാണ് സൂചിപ്പിച്ചിരുന്നത്. അതേസമയം ചരിത്രരേഖകളായ, ടൂറിൻ, അബിഡോസ് കിംഗ് ലിസ്റ്റുകളിൽ ഒരു ബദൽ രാജകീയ നാമം ഉപയോഗിക്കുന്നു. ഫറവോയുടെ പേരിന്റെ വ്യത്യസ്ത ശീർഷക ഘടകങ്ങൾ പലപ്പോഴും സംക്ഷിപ്‌തതയ്‌ക്കായി ഒറ്റക്കാണ് ഉപയോഗിച്ചിരുന്നത്. എന്നാൽത്തന്നെയും നാമങ്ങളുടെ തിരഞ്ഞെടുക്കൽ സാഹചര്യത്തിനും കാലഘട്ടത്തിനും അനുസരിച്ച് വ്യത്യാസപ്പെട്ടിരുന്നു.
മുഖ്യധാരാ ഈജിപ്തോളജിക്കൽ സമവായം ഫ്ലിൻഡേഴ്‌സ് പെട്രിയുടെ കണ്ടെത്തലുകളെ പിന്തുടർന്ന് രണ്ട് രേഖകളും സമന്വയിപ്പിക്കുകയും ഹോർ-അഹയെ (പുരാവസ്തു തെളിവു പ്രകാരം) നെബ്റ്റി -നെയിം ഐറ്റി (ചരിത്രരേഖകൾ പ്രകാരം) എന്നതുമായി ബന്ധിപ്പിക്കുകയും ചെയ്യുന്നു. ലഘുചിത്രം| ഹോർ-ആഹയുടെ സെരെഖിനെ ഉൾക്കൊള്ളുന്ന ലിഖിതവും ഹൈറോഗ്ലിഫ് ഉപയോഗിച്ച് പ്രകടിപ്പിക്കുന്ന നെബ്റ്റി-നാമവും.
സിദ്ധാന്തങ്ങൾ
ഹോർ-ആഹയെക്കുറിച്ച് ചില വിവാദങ്ങൾ നിലനിൽക്കുന്നു. ചിലർ ഹോർ-ആഹ ഇതിഹാസപുരുഷനായ മെനെസ് എന്ന അതേ വ്യക്തിയാണെന്നും ഈജിപ്ത് മുഴുവൻ ഏകീകരിച്ചത് അയാളാണെന്നും വിശ്വസിക്കുന്നു. ഈജിപ്തിനെ ഏകീകരിച്ച ഫറവോയായ നർമറിന്റെ മകനാണ് അദ്ദേഹം എന്ന് മറ്റുള്ളവർ അവകാശപ്പെടുന്നു. ഈ കാലഘട്ടത്തിൽ നിന്നുള്ള ഗണ്യമായ ചരിത്രതെളിവുകൾ ഈജിപ്തിനെ ആദ്യമായി ഏകീകരിച്ച ഫറവോയായി നാർമറും ഹോർ-ആഹ അദ്ദേഹത്തിന്റെ മകനും അവകാശിയുമാണെന്നാണ് ചൂണ്ടിക്കാണിക്കുന്നത്.
നാർമറിന്റെ പിൻഗാമി
ഉം എൽ കഅബിലുള്ള ഡെൻ, ഖ്വാ ശവസംസ്കാരങ്ങളിൽ നിന്ന് നിന്ന് ഗുണ്ടർ ഡ്രെയർ  കണ്ടെത്തിയ മുദ്രകൾ ഹോർ-ആഹയെ ഒന്നാം രാജവംശത്തിലെ രണ്ടാമത്തെ ഫറവോയായി വെളിപ്പെടുത്തുന്നു. അദ്ദേഹത്തിന്റെ മുൻഗാമിയായ നാർമർ അപ്പർ ഈജിപ്തിനെയും ലോവർ ഈജിപ്തിനെയും ഏകീകൃത രാജ്യമാക്കി. ബി.സി.ഇ 31-ാം നൂറ്റാണ്ടിന്റെ മധ്യത്തിൽ ഹോർ-ആഹ സിംഹാസനത്തിൽ കയറിയിരിക്കാമെന്നു കരുതപ്പെടുന്നു.
ആഭ്യന്തര നയം
ഹോർ-ആഹ നിരവധി മതപരമായ പ്രവർത്തനങ്ങൾ നടത്തിയതായി കരുതപ്പെടുന്നു. നീത്ത് ദേവിയുടെ ആരാധനാലയത്തിലേക്കുള്ള അദ്ദേഹത്തിന്റെ സന്ദർശനം നിരവധി ഫലകങ്ങളിൽ രേഖപ്പെടുത്തിയിട്ടുണ്ട്. നൈൽ ഡെൽറ്റയുടെ വടക്ക്-പടിഞ്ഞാറ് സയസിൽ സ്ഥിതി ചെയ്യുന്ന നീത്തിന്റെ ക്ഷേത്രം അദ്ദേഹം സന്ദർശിച്ചിരുന്നു. കൂടാതെ, സെക്കർ ദേവന്റെ പവിത്രമായ ഹെനു ബാർക്കിന്റെ ആദ്യത്തെ അറിയപ്പെടുന്ന ചിത്രീകരണം അദ്ദേഹത്തിന്റെ ഭരണകാലത്തുള്ള ടാബ്‌ലെറ്റിൽ കൊത്തിവെച്ചതായി കണ്ടെത്തിയിട്ടുണ്ട്. ഇടത്ത്‌|ലഘുചിത്രം|244x244ബിന്ദു| ഹോർ-അഹ നിർമ്മിച്ചതെന്ന് വിശ്വസിക്കപ്പെടുന്ന നെയ്‌ഹോട്ടെപ്പിന്റെ മസ്തബ. ഹോർ-ആഹയുടെയും നെയ്ത്‌ഹോട്ടെപ് രാജ്ഞിയുടെയും ശവക്കല്ലറകളിൽ നിന്നുള്ള പാത്രങ്ങളിലെ ലിഖിതങ്ങളും ലേബലുകളും സീലിംഗുകളും സൂചിപ്പിക്കുന്നത് ഈ രാജ്ഞി ആഹയുടെ ഭരണകാലത്ത് മരിച്ചുവെന്നാണ്. നെയ്ത്‌ഹോട്ടെപ് രാജ്ഞി ആഹായുടെ അമ്മയാണെന്ന് കരുതപ്പെടുന്നു. നഖാഡയിലെ സെമിത്തേരി നെയ്ത്‌ഹോട്ടെപ്പിന്റെ വിശ്രമ സ്ഥലമായി തിരഞ്ഞെടുത്തത് അവർ ഈ പ്രവിശ്യയിൽ നിന്നാണ് വന്നതെന്നതിന്റെ ശക്തമായൊരു സൂചനയാണ്. ഈ പ്രദേശത്തെ തിനൈറ്റ് രാജാക്കന്മാരുടെ ആധിപത്യം ശക്തിപ്പെടുത്തുന്നതിനായി നഖാഡയിലെ പുരാതന രാജവംശത്തിലെ അംഗത്തെ നാർമർ വിവാഹം കഴിച്ചുവെന്ന വീക്ഷണത്തെ ഇത് പിന്തുണയ്ക്കുന്നു. എന്നാൽ 2016 ജനുവരിയിൽ കണ്ടെത്തിയ ഒരു ശിലാലിഖിതം ഹോർ- ആഹയുടെ പിൻഗാമിയായിരുന്ന ഡ്ജെറിന്റെ ഭരണകാലത്ത് നെയ്ത്ത്ഹോട്ടെപ് യഥാർത്ഥത്തിൽ റീജന്റ് രാജ്ഞി ആയിരുന്നുവെന്ന് തെളിയിച്ചിട്ടുണ്ട്. അതിനാൽ, ശവക്കല്ലറയിലെ തെളിവുകൾ തെളിയിക്കുന്നത് ഹോർ-അഹയുടെ ഭരണകാലത്തും ഡ്ജെറിന്റെ ഭരണത്തിലും നെയ്ത്ത്ഹോട്ടപ്പ് ജീവിച്ചിരുന്നുവെന്നാണ്.
മെംഫിസിലെ വടക്കൻ സഖാറ നെക്രോപോളിസിലെ ഏറ്റവും പഴയ മസ്തബ അദ്ദേഹത്തിന്റെ ഭരണകാലത്താണ്. അക്കാലത്തെ രീതിയിൽ ഹോർ-അഹയുടെ ബന്ധുവായിരിക്കാൻ സാധ്യതയുള്ള ഭരണസംവിധാനത്തിലെ ഒരു ഉന്നത അംഗത്തിന്റേതാണ് മസ്തബ. ആഹായുടെ ഭരണകാലത്ത് മെംഫിസിന്റെ വർദ്ധിച്ചുവരുന്ന പ്രാധാന്യത്തിന്റെ ശക്തമായ സൂചനയാണിത്.
സാമ്പത്തിക പുരോഗതി
ഹോർ-ആഹയുടെ ഭരണകാലത്തെ കുറച്ചേ പുരാവസ്തുക്കൾ അവശേഷിക്കുന്നുള്ളു. എന്നിരുന്നാലും, നന്നായി നിർമ്മിച്ച ചെമ്പ് കൊണ്ടുള്ള കോടാലി തലകൾ, ഫെയൻസ് പാത്രത്തിന്റെ ശകലങ്ങൾ, ആനക്കൊമ്പ് കൊണ്ടുള്ള പെട്ടി, ആലേഖനം ചെയ്ത വെള്ള മാർബിളുകൾ എന്നിവയെല്ലാം ആഹായുടെ ഭരണകാലത്തെ കരകൗശലത്തിന്റെ അഭിവൃദ്ധിയെ സാക്ഷ്യപ്പെടുത്തുന്നു.
ഈജിപ്തിന് പുറത്തുള്ള പ്രവർത്തനങ്ങൾ
അബിഡോസിൽ നിന്നുള്ള ആനക്കൊമ്പിലുള്ള ഒരു ഫലകത്തിലെ ലിഖിതങ്ങൾ സൂചിപ്പിക്കുന്നത് നൂബിയൻമാർക്കെതിരായ ഒരു പര്യവേഷണത്തിന് ഹോർ-അഹ നേതൃത്വം നൽകി എന്നാണ്.
ഹോർ-ആഹയുടെ ഭരണകാലത്ത്, തെക്കൻ ലെവന്റുമായുള്ള വ്യാപാരം കുറഞ്ഞതായി കരുതപ്പെടുന്നു. അദ്ദേഹത്തിന്റെ മുൻഗാമിയായ നാർമറിൽ നിന്ന് വ്യത്യസ്തമായി നൈൽ താഴ്‌വരയ്ക്ക് പുറത്ത് ഹോർ-അഹയെ സാക്ഷ്യപ്പെടുത്തിയിട്ടില്ല. ഈജിപ്തും അതിന്റെ കിഴക്കൻ അയൽക്കാരും തമ്മിലുള്ള ദീർഘദൂര വ്യാപാരം ക്രമേണ കുറയുന്നതിന്റേയും അതിനു പകരം ഈജിപ്തുകാർ പ്രാദേശിക വിഭവങ്ങൾ കൂടുതൽ ചൂഷണം ചെയ്യുന്നതിന്റെ തെളിവായി ഇത് ചൂണ്ടിക്കാണിക്കപ്പെടുന്നു. എൻ ബെസോറിലെ ഒരു ഈജിപ്ഷ്യൻ ഔട്ട്‌പോസ്റ്റിൽ നിന്നുള്ള പാത്രകഷണങ്ങളുടെ വിശകലനം സൂചിപ്പിക്കുന്നത് ഹോർ-ആഹയുടെ ഭരണകാലത്ത് ആ വാസസ്ഥലം സജീവമായിരുന്നു എന്നാണ്. മറ്റ് ഈജിപ്ഷ്യൻ വാസസ്ഥലങ്ങളായ ബൈബ്ലോസും ലെബനീസ് തീരവും അക്കാലത്തും സജീവമായിരുന്നു.
മനേതോ
ഈജിപ്ഷ്യൻ പുരോഹിതൻ മാനെത്തോയുടെ അഭിപ്രായത്തിൽ (ഹോർ-ആഹയുടെ ഭരണത്തിന് 2600 വർഷത്തിലധികം ശേഷം ജീവിച്ചിരുന്നു), ആഹാ മെംഫിസിൽ ഒരു കൊട്ടാരം പണിതു. കൂടാതെ അദ്ദേഹം ശരീരഘടനയെക്കുറിച്ച് ഒന്നിലധികം പുസ്തകങ്ങൾ എഴുതിയ ഒരു വിദഗ്ദ്ധനായ വൈദ്യനായിരുന്നു.
കുടുംബം
ഹോർ- ആഹയുടെ മുഖ്യഭാര്യ ബെനറിബ് ആയിരുന്നു. അവരുടെ പേര് അനേകം സ്ഥലങ്ങളിൽ പ്രത്യേകിച്ച് ഈജിപ്തിലെ അബിഡോസിലെ ബി 14 ശവകുടീരത്തിൽ അദ്ദേഹത്തിന്റെ പേരിനൊപ്പം എഴുതിയിട്ടുണ്ട്. ഹോർ-അഹയുടെ ശവകുടീരത്തോട് ചേർന്നാണ് ബി 14 ശവകുടീരം സ്ഥിതി ചെയ്യുന്നത്. ഹോർ-അഹയ്ക്ക് മറ്റൊരു ഭാര്യയും ഉണ്ടായിരുന്നു, ഖെന്താപ്പ്. കെയ്‌റോ അന്നൽസ് സ്റ്റോണിൽ അവരെ ഡ്ജറിന്റെ അമ്മയായി പരാമർശിച്ചിട്ടുണ്ട്.
ഹോർ-ആഹയുടെ അമ്മ നെയ്ത്‌ഹോട്ടെപ് ആണെന്ന് വിശ്വസിക്കപ്പെടുന്നു. അവർ പരേതനായ നാർമറിന്റെ ഭാര്യയാണെന്നും വിശ്വസിക്കപ്പെടുന്നു. നാർമറിന്റെ മരണശേഷം ഹോർ-ആഹയുടെ മൂന്ന് മന്ത്രിമാരിലൊരാളായ രേഖിത് എന്നയാളെ പുനർവിവാഹം കഴിച്ചിരിക്കാമെന്നു കരുതപ്പെടുന്നു.
ശവകുടീരം
ഇടത്ത്‌|ലഘുചിത്രം|190x190ബിന്ദു| ഹോർ-ആഹയുടെ ശവകുടീരത്തിൽ മൂന്ന് അറകൾ B10, B15, B19 എന്നിവ ഉൾപ്പെടുന്നു. അവ ഇൻസെറ്റിൽ കാണിച്ചിരിക്കുന്നു. B14 ഹോർ-ആഹയുടെ ഭാര്യ ബെനറിബിന്റെ ശവകുടീരമാകാമെന്നു കരുതുന്നു. ഹോർ-അഹയുടെ ശവകുടീരം അബിഡോസിൽ ഒന്നാം രാജവംശത്തിലെ രാജാക്കന്മാരുടെ നെക്രോപോളിസിലാണ് സ്ഥിതി ചെയ്യുന്നത്. നർമറിന്റെ ശവകുടീരത്തോട് നേരിട്ട് ചേർന്നുള്ള മൂന്ന് വലിയ അറകൾ ഇതിൽ ഉൾപ്പെടുന്നു. അറകൾ ചതുരാകൃതിയിലാണ്. മരുഭൂമിയിലെ തറയിൽ നേരിട്ട് കുഴിച്ചു, അവയുടെ ചുവരുകൾ ചെളി ഇഷ്ടികകൾ കൊണ്ട് നിരത്തിയിരിക്കുന്നു. നാർമറിന്റെയും കായുടെയും ശവകുടീരങ്ങൾക്ക് രണ്ട് അറകൾ മാത്രമേ ഉണ്ടായിരുന്നുള്ളൂ, അതേസമയം ഹോർ-അഹയുടെ ശവകുടീരത്തിൽ മൂന്ന് വലിയതും വേർതിരിക്കപ്പെട്ടതുമായ അറകൾ ഉൾപ്പെടുന്നു. അറകൾക്ക് മുകളിൽ വലിയ മേൽത്തട്ട് നിർമ്മിക്കുന്നത് അക്കാലത്ത് ബുദ്ധിമുട്ടായിരുന്നു, കാരണം ഈ ഘടനകൾക്കുള്ള തടി പലപ്പോഴും കാനാനിൽ നിന്ന് ഇറക്കുമതി ചെയ്യേണ്ടിവന്നിരുന്നു.
ഹോർ-ആഹയുടെ ശവകുടീരത്തിന്റെ ശ്രദ്ധേയമായ കാര്യം രാജകുടുംബത്തിലെ അംഗങ്ങളെ ഫറവോയോടൊപ്പം അടക്കം ചെയ്തു എന്നതാണ്. അനുചരന്മാരെ ബലി ചെയ്ത ഈജിപ്തിലെ ഏറ്റവുമാദ്യത്തെ ഉദാഹരണമാണിത്. ഇവർ കൊല്ലപ്പെട്ടതാണോ ആത്മഹത്യ ചെയ്തതാണോ എന്ന് വ്യക്തമല്ല. അടക്കം ചെയ്തവരിൽ വേലക്കാരും കുള്ളന്മാരും സ്ത്രീകളും നായ്ക്കളും ഉണ്ടായിരുന്നു. ഹോർ-ആഹയുടെ പ്രധാന കല്ലറകൾക്ക് വടക്ക് കിഴക്കായി മൂന്ന് സമാന്തര വരികളിലായി മൊത്തം 36 അനുബന്ധ ശ്മശാനങ്ങൾ സ്ഥാപിച്ചു.
ഗ്രന്ഥസൂചി
വർഗ്ഗം:ഫറവോകൾ
കനിത്തോഴൻ
പകരം=|ലഘുചിത്രം|കനിത്തോഴൻ ചിത്രശലഭതിന്റെ ലാർവ
ഇടനാടൻ ചെങ്കൽക്കുന്നുകളിൽ കാണപ്പെടുന്ന ഒരു വിഭാഗം ചിത്രശലഭമാണ് കനിത്തോഴി (Euthalia aconthea). പഴങ്ങളുടെ മുകളിലിരുന്ന് പരിസരബോധമില്ലാതെ നുണഞ്ഞുകൊണ്ടിരിക്കുന്നതിനാലാണ് മലയാളത്തിൽ ഇത് പഴങ്ങളുടെ കൂട്ടുകാരൻ എന്ന അർത്ഥത്തിൽ കനിത്തോഴൻ അല്ലെങ്കിൽ കനിത്തോഴി എന്നറിയപ്പെടുന്നത്. ചിറകിന് പച്ച നിറം കലർന്ന തവിട്ടുനിറമുള്ള ഇവയിൽ പെൺശലഭത്തിനാണ് വലിപ്പം കൂടുതലുള്ളത്. കൂടാതെ പെൺശലഭങ്ങൾക്ക് ചിറകിൽ താരതമ്യേന വലിയ വെള്ളപ്പൊട്ടുകളും കാണപ്പെടുന്നു. കശുമാവ്, മാവ് എന്നിവയാണ് ലാർവയുടെ പ്രധാന ഭക്ഷണ സസ്യങ്ങൾ.
പുറം കണ്ണികൾ
വർഗ്ഗം:രോമപാദ ചിത്രശലഭങ്ങൾ വർഗ്ഗം:കേരളത്തിലെ ചിത്രശലഭങ്ങൾ
എലിച്ചെവിയൻ
പന്നലുകളുടെ കുടുംബമായ ടെറിഡേസീയിലെ ഉപകുടുംബമായ ചെയ്ലന്തോയ്ഡേയിലെ ഒറ്റ സ്പീഷിസ് മാത്രമുള്ള ഒരു ജനുസാണ് എലിച്ചെവിയൻ,. ഇന്ത്യ മുതൽ തായ്‌വാൻ, ഫിലിപ്പീൻസ് വരെയുള്ള തെക്കുകിഴക്കൻ ഏഷ്യയിലാണ് ഈ ചെടി കാണുന്നത്.
വിവരണം
തവിട്ട് നിറമുള്ള ഇടുങ്ങിയ സ്കെയിലുകളാൽ പൊതിഞ്ഞ നിവർന്നുനിൽക്കുന്ന ചെറിയ റൈസോമുകളിൽ നിന്നാണ് മൈക്കെലോപ്റ്റെറിസ് കോർഡേറ്റ വളരുന്നത്. ഇലകൾ രണ്ട് തരത്തിലാണ്. ഫലഭൂയിഷ്ഠമായ (ബീജസങ്കലനം നടന്ന) ചില്ലകൾക്ക് സ്റ്റെപ്പിസ് (തണ്ടുകൾ) ഉണ്ട്, അവ സാധാരണയായി ബീജസങ്കലനം നടന്ന ഫ്രണ്ടുകളേക്കാൾ വളരെ നീളമുള്ളതാണ്. ഫ്രണ്ടിന്റെ ബ്ലേഡ് (ലാമിന) സാധാരണയായി 3 – ഏകദേശം 2 – വീതിയുള്ള, ഹൃദയത്തിന്റെ ആകൃതിയിലുള്ള അടിത്തറയും കുറച്ച് വൃത്താകൃതിയിലുള്ള അഗ്രവും. ഇത് സ്റ്റൈപ്പിലേക്ക് ഒരു കോണിൽ പിടിച്ചിരിക്കുന്നു. മുകൾ ഭാഗത്ത് തവിട്ട് കലർന്ന പച്ചയും താഴത്തെ ഭാഗത്ത് തവിട്ടുനിറവുമാണ്. ലഘുചിത്രം| ഫ്രോണ്ട് ആകൃതി
വിതരണവും ആവാസവ്യവസ്ഥയും
ഈ ചെടി ബംഗ്ലാദേശ്, ഇന്ത്യ, ശ്രീലങ്ക എന്നിവിടങ്ങളിൽ കാണപ്പെടുന്നു ( കംബോഡിയ, ലാവോസ്, മ്യാന്മാർ, പെനിൻസുലാർ മലേഷ്യ, തായ്ലൻഡ്, വിയറ്റ്നാം, തെക്ക്-മധ്യ ചൈന, ഹെനാൻ, ഫിലിപ്പീൻസ് ആൻഡ് ലെസ്സർ സുന്ദ ദ്വീപുകൾ എന്നിവിടങ്ങളിൽ കാണാം. നനഞ്ഞ മണ്ണ്, ഇടതൂർന്ന വനങ്ങളിലും കുറ്റിച്ചെടികളിലുമുള്ള നദീതടങ്ങളിലെ പാറകൾ, 1000 ഉയരത്തിൽ താഴെ വളരുന്ന നനഞ്ഞ സ്ഥലങ്ങളിൽ ഇത് കാണപ്പെടുന്നു.
അവലംബം
വർഗ്ഗം:പന്നൽച്ചെടികൾ വർഗ്ഗം:ഒരു സ്പീഷീസ് മാത്രമുള്ള സസ്യജനുസ്സുകൾ
യു.എൻ അറബി ഭാഷാ ദിനം
ഡിസംബർ 18 യുനെസ്കോയുടെ ആഭിമുഖ്യത്തിൽ 2010 മുതൽക്ക് എല്ലാവർഷവും അറബി ഭാഷ ദിനമായി ആചരിച്ചു വരുന്നു. അറബിക് ഐക്യരാഷ്ട്രസഭയുടെ ഔദ്യാഗിക ഭാഷയായി പ്രഖ്യാപിക്കപ്പെട്ടത് 1973 ഡിസംബർ 18നായിരുന്നതിനാലാണിത്.
ബഹുഭാഷാപരതയും, സാംസ്ക്കാരിക നാനാത്ത്വവും കൊണ്ടാടുക (celebrate multilingualism and cultural diversity) എന്നതാണ് ഈ ദിനാചരണത്തിന്റെ ലക്ഷ്യങ്ങളിൽ ഒന്ന്. ഐക്യരാഷ്ട്ര സഭയുടെ ആറ് ഔദ്യോഗിക ഭാഷകളെ തുല്യമായി കണ്ട് കൊണ്ട് അവയുടെ ഉപയോഗത്തെ യു.എൻ ശാഖാ സംഘടനകളിലുടനീളം പ്രോൽസാഹിപ്പിക്കുകയെന്നതും ലക്ഷ്യങ്ങളിൽ പെടുന്നു.
പുറം കണ്ണികൾ
വർഗ്ഗം:ഐക്യരാഷ്ട്രസഭാ ദിനാചരണങ്ങൾ വർഗ്ഗം:ഡിസംബർ 18 വർഗ്ഗം:1973 വർഗ്ഗം:അന്താരാഷ്ട്ര വാർഷികാചരണം
ദി ഗുഡ് ദിനോസർ
2015-ൽ പുറത്തിറങ്ങിയ ഒരു 3ഡി കമ്പ്യൂട്ടർ അനിമേഷൻ ചലച്ചിത്രം ആണ് ദി ഗുഡ് ദിനോസർ. ഇത് നിർമ്മിച്ചിരിക്കുന്നത് പിക്‌സാർ ആനിമേഷൻ സ്റ്റുഡിയോ ആണ്.
കഥ
ദിനോസറുകൾ വംശനാശം സംഭവിക്കാത്ത ഒരു സാങ്കൽപ്പിക ഭൂമിയിൽ ആണ് ഈ കഥ നടക്കുന്നത്. അർലൊ എന്ന് പേരുള്ള ഒരു അപാറ്റൊസോറസ്‌ ദിനോസർ ഒരു മനുഷ്യ കുട്ടിയെ കണ്ടു മുട്ടുന്നതും അവരുടെ ചങ്ങാത്തം, യാത്ര, സാഹസികത എന്നിവയിലൂടെ സഞ്ചരിക്കുന്നു ഈ ചലച്ചിത്രത്തിന്റെ കഥ.
പുറത്തേക്കുള്ള കണ്ണികൾ
വർഗ്ഗം:ശാസ്ത്രസാങ്കല്പ്പിക ചലച്ചിത്രങ്ങൾ വർഗ്ഗം:അനിമേഷൻ വർഗ്ഗം:അമേരിക്കൻ ചലച്ചിത്രങ്ങൾ വർഗ്ഗം:പിക്സാർ ആനിമേറ്റെഡ് ചലച്ചിത്രങ്ങൾ വർഗ്ഗം:ദിനോസർ ചലച്ചിത്രങ്ങൾ വർഗ്ഗം:അമേരിക്കൻ ആനിമേഷൻ ചലച്ചിത്രങ്ങൾ വർഗ്ഗം:വാൾട്ട് ഡിസ്നി ചലച്ചിത്രങ്ങൾ
ശ്രീകണ്ഠേശ്വര ക്ഷേത്രം, നഞ്ചൻഗുഡ്
കർണാടകയിലെ നഞ്ചൻഗുഡ് പട്ടണത്തിൽ സ്ഥിതി ചെയ്യുന്ന ഒരു പുരാതന ഹൈന്ദവ ക്ഷേത്രവും തീർത്ഥാടന കേന്ദ്രവുമാണ് നഞ്ചുണ്ഠേശ്വര ക്ഷേത്രം എന്നു കൂടി അറിയപ്പെടുന്ന ശ്രീകണ്ഠേശ്വര ക്ഷേത്രം (കന്നഡ: ಶ್ರೀಕಂಠೇಶ್ವರ ದೇವಸ್ಠಾನ, ശ്രീകണ്ഠേശ്വര ദേവസ്ഥാന). കർണ്ണാടകയിലെ ഏറ്റവും ഉയരമുള്ള ഈ ക്ഷേത്രത്തിന്ന് 50,000 ചതുരശ്ര അടി വിസ്തീർണമുണ്ട്. കബിനി (കപില) നദിയുടെ തീരത്തായി സ്ഥിതി ചെയ്യുന്ന ഈ ക്ഷേത്രത്തിലെ പ്രധാന ആരാധനാമൂർത്തി ശ്രീകണ്ഠേശ്വരൻ അഥവാ നഞ്ചുണ്ഠേശ്വരൻ എന്നറിയപ്പെടുന്ന പരമ ശിവനാണ്.
ഐതിഹ്യം
പാലാഴിമഥനത്തിൽ ഉയർന്നു വന്ന വിനാശകാരിയായ കാളകൂട വിഷം ജഗത്‌രക്ഷക്കായി പരമശിവൻ പാനം ചെയ്യേണ്ടി വന്നതുമായി ബന്ധപ്പെട്ട പുരാണത്തിലെ പ്രതിപാദനമാണ് നഞ്ച് അഥവാ വിഷം പാനം ചെയ്ത ഈശ്വരൻ എന്ന അർത്ഥത്തിൽ പരമശിവനെ നഞ്ചുണ്ഠേശ്വരൻ എന്ന് പ്രാദേശികമായി വിശേഷിപ്പിക്കുവാൻ കാരണമായത്. നഞ്ചുണ്ഠേശ്വരൻ വസിക്കുന്ന ഇടം എന്ന അർത്ഥത്തിൽ ഈ പ്രദേശം നഞ്ചൻഗുഡ് എന്നും അറിയപ്പെടാൻ തുടങ്ങി.
ഏപ്രിൽ ദൊഡ്ഡ ജാത്രേ എന്നറിയപ്പെടുന്ന പത്തു ദിവസം നീണ്ടു നിൽക്കുന്ന പഞ്ചരഥമഹോത്സവത്തിന് ആയിരക്കണക്കിന് ഭക്തർ പങ്കെടുക്കാറുണ്ട്. ഉത്സവത്തോടനുബന്ധിച്ച് രഥബീദി എന്നറിയപ്പെടുന്ന പാതയിലൂടെ തടിയിൽ കൊത്തിയുണ്ടാക്കിയിട്ടുള്ളതും വർണ്ണാഭമായി അലങ്കരിച്ചതുമായ അഞ്ചു രഥങ്ങൾ ഭക്തർ വലിച്ചു കൊണ്ട് നീങ്ങുന്ന ചടങ്ങും ഉൾപ്പെടുന്നു. നവംബറിലെ ചിക്ക ജാത്ര (ചെറിയ ഉത്സവം)യിൽ ഈ രഥങ്ങളിൽ മൂന്നെണ്ണം വലിക്കപ്പെടുന്നു. ശിവരാത്രിയും നവരാത്രിയും ആണ് ഇവിടെ വിപുലമായി ആഘോഷിക്കപ്പെടുന്ന മറ്റ് പ്രധാന ഉത്സവങ്ങൾ
നിമിഷ സുരേഷ്
ഒരു മലയാള ചലച്ചിത്ര അഭിനേതാവാണ് നിമിഷ സുരേഷ്.
References
<references group="" responsive="">
External links
വർഗ്ഗം:1990-ൽ ജനിച്ചവർ വർഗ്ഗം:തമിഴ്‌ചലച്ചിത്ര നടിമാർ വർഗ്ഗം:മലയാളചലച്ചിത്രനടിമാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഇന്ത്യൻ ചലച്ചിത്ര നടിമാർ
ബദറുദ്ദീൻ തയ്യിബ്‌ജി
ഒരു ഇന്ത്യൻ അഭിഭാഷകനും ഇന്ത്യൻ നാഷണൽ കോൺഗ്രസിന്റെ പ്രസിഡന്റുമായിരുന്നു ബദറുദ്ദീൻ തയ്യിബ്‌ജി (10 ഒക്ടോബർ 1844 – 19 ഓഗസ്റ്റ് 1906). 1887 ഡിസംബറിൽ ഇന്ത്യൻ നാഷണൽ കോൺഗ്രസിന്റെ മൂന്നാമത്തെ പ്രസിഡന്റായി തിരഞ്ഞെടുക്കപ്പെട്ടു. കോൺഗ്രസിന്റെ ആദ്യത്തെ മുസ്ലിം പ്രസിഡന്റായിരുന്നു തയ്യിബ്‌ജി.
ജീവിതരേഖ
1844 ഒക്ടോബർ 10-ന് ഇന്ത്യയിലെ മുംബൈയിൽ മുല്ലാ തയ്യബ് അലി ഭായി മിയാന്റെ മകനായി ജനിച്ചു. സുലൈമാനി ബോറ ജനവിഭാഗത്തിലെ ഒരംഗമായിരുന്നു തയ്യിബ്‌ജി. തയ്യിബ്‌ജിയുടെ പിതാവ് തന്റെ ഏഴ് മക്കളേയും ഉപരിപഠനത്തിനായി യൂറോപ്പിലേക്ക് അയച്ചു. ഈ കാലഘട്ടത്തിൽ മുസ്ലിങ്ങൾ എതിർത്തിരുന്ന ഒരു കാര്യമായിരുന്നു ഇംഗ്ലീഷ് പഠനം. 1867-ൽ പഠനം പൂർത്തിയാക്കിയ ശേഷം ഇന്ത്യയിൽ തിരിച്ചെത്തി. 1867- ഏപ്രിലിൽ മുംബൈയിലെ ആദ്യത്തെ ബാരിസ്റ്ററായി മാറി. തയ്യിബ്‌ജിയുടെ മറ്റൊരു സഹോദരൻ നജ്രൻ, സൗദി അറേബ്യയിൽനിന്നും മതപഠനം നടത്തിയിട്ടുണ്ട്. തയ്യിബ്‌ജിയുടെ മറ്റെല്ലാ സഹോദരങ്ങളും നിയമവുമായി ബന്ധപ്പെട്ട മേഖലയിൽ പ്രവർത്തിച്ചിരുന്നവരായിരുന്നു.
ദാദാ മഖ്രയുടെ മദ്‌റസയിൽനിന്നും ഉറുദു, പേർഷ്യൻ ഭാഷകൾ അഭ്യസിച്ചതിനു ശേഷം ബോംബെയിലെ എൽഫിൻസ്റ്റോൺ സ്ഥാപനത്തിൽ (ഇപ്പോൾ എൽഫിൻസ്റ്റോൺ കോളേജ്) ചേർന്നു. നേത്രരോഗചികിത്സയ്ക്കായി ഫ്രാൻസിൽ പോയി വന്നതിനുശേഷമാണ് എൽഫിൻസ്റ്റോൺ കോളേജിൽ ചേർന്നത്. തുടർന്ന് തന്റെ 16-ാം വയസ്സിൽ ലണ്ടനിലെ ന്യൂബെറി ഹൈ പാർക്ക് കോളേജിൽ ചേർന്നു. ലണ്ടൻ മെട്രിക്കുലേഷൻ പാസായ ശേഷം മിഡിൽ ടെമ്പിളിൽ ചേരുകയും ചെയ്തു. 1895-ൽ ബോംബെ ഹൈക്കോടതിയിൽ നിന്നും ജഡ്ജ്ഷിപ്പ് സ്വീകരിച്ചു. 1902-ൽ ബോംബെ ഹൈക്കോടതിയുടെ ചീഫ് ജസ്റ്റിസായി ചുമതലയേറ്റു. ബോംബെ ഹൈക്കോടതിയുടെ ചീഫ് ജസ്റ്റിസായ ആദ്യത്തെ ഇന്ത്യക്കാരനായിരുന്നു തയ്യിബ്‌ജി.
സ്ത്രീശാക്തീകരണ പ്രവർത്തനങ്ങളിലും തയ്യിബ്‌ജി സജീവമായി പങ്കെടുത്തിരുന്നു. ഇന്ത്യൻ സ്വാതന്ത്ര്യസമരത്തിൽ പങ്കെടുത്ത മുസ്ലിങ്ങളിൽ പ്രധാനിയായിരുന്നു തയ്യിബ്‌ജി. ഇന്ത്യൻ നാഷണൽ കോൺഗ്രസിന്റെ സ്വാതന്ത്ര്യസമര പ്രക്ഷോഭങ്ങളിൽ തയ്യിബ്‌ജി പങ്കെടുത്തിരുന്നു. എന്നാൽ അക്കാലത്ത് മുസ്‌ലിങ്ങളും ഇന്ത്യൻ നാഷണൽ കോൺഗ്രസും തമ്മിൽ ചില അഭിപ്രായ ഭിന്നതകളും നിലനിന്നിരുന്നു. ഈ കാലഘട്ടത്തിൽ 1887 മുതൽ 1888 വരെ ഇന്ത്യൻ നാഷണൽ കോൺഗ്രസിന്റെ പ്രസിഡന്റായി ബദറുദ്ദീൻ തയ്യിബ്‌ജി തിരഞ്ഞെടുക്കപ്പെട്ടു. ഈ കാലയളവിൽ കൂടുതൽ മുസ്ലിങ്ങളെ സ്വാതന്ത്ര്യസമര പ്രസ്ഥാനത്തിലേക്ക് ആകർഷിക്കാൻ തയ്യിബ്‌ജി ശ്രമിക്കുകയുണ്ടായി. ഫിറോഷ് ഷാ മേത്ത, കാശിനാഥ് ത്രയംബക് തേലങ്, ദിൻഷാ എദുൽജി വാച എന്നിവരോടൊപ്പം ചേർന്ന് 1885-ൽ ബോംബെ പ്രസിഡൻസി എന്ന പേരിലുള്ള ഒരു സംഘടനയും രൂപീകരിച്ചു.
ഇന്ത്യൻ നാഷണൽ കോൺഗ്രസിലെ പ്രവർത്തനങ്ങൾ
ബദറുദ്ദീനും സഹോദരൻ കമറുദ്ദീനും ഇന്ത്യൻ നാഷണൽ കോൺഗ്രസിന്റെ രൂപീകരണകാലം മുതൽ പ്രവർത്തനങ്ങളിൽ ഏർപ്പെട്ടിരുന്നു. എന്നാൽ ഇരുവർക്കും 1885-ൽ ബോംബെയിൽ വച്ചു നടന്ന ആദ്യത്തെ സമ്മേളനത്തിൽ പങ്കെടുക്കാൻ സാധിച്ചിരുന്നില്ല. കോൺഗ്രസിനോട് ആദരവ് വച്ചുപുലർത്തിയിരുന്ന തയ്യിബ്‌ജി, "കോൺഗ്രസ് പ്രസിഡന്റ്ഷിപ്പാണ് എനിക്ക് ലഭിച്ച ഏറ്റവും വലിയ അംഗീകാരം" എന്ന് അഭിപ്രായപ്പെട്ടിരുന്നു. ഇന്ത്യയിലെമ്പാടുമുള്ള ഹിന്ദുക്കളെയും മുസ്ലിങ്ങളെയും കോൺഗ്രസിലേക്ക് ആകർഷിക്കാൻ 1885 മുതൽ തയ്യിബ്‌ജി പ്രവർത്തിച്ചുകൊണ്ടിരുന്നു. 1888-ലെ അലഹബാദ് കോൺഗ്രസിൽ വച്ച് കൂടുതൽ മുസ്ലിങ്ങളെ കോൺഗ്രസിലേക്ക് ആകർഷിക്കാനായി തയ്യിബ്‌ജി, പുതിയതായി റസല്യൂഷൻ നം. XIII അവതരിപ്പിക്കുകയുണ്ടായി. "That no subject shall be passed for discussion by the Subject Committee, or allowed to be discussed at any Congress...to the introduction of which the Hindu or Mahomedan Delegates as a body object...provided that this rule shall refer only to subjects in regard to which the Congress has not already definitely pronounced an opinion." എന്നായിരുന്നു ഇതിന്റെ രേഖയിൽ പറഞ്ഞിരുന്നത്. ഇക്കാലത്ത് മുസ്ലിം പ്രവർത്തകരുടെ അളവ് ഇന്ത്യൻ നാ‍ഷണൽ കോൺഗ്രസിൽ കുറവായിരുന്നു. എന്നിരുന്നാലും, പല മുസ്ലിം രാഷ്ട്രീയ പ്രവർത്തകരും കോൺഗ്രസിന്റെ ശക്തിയെപ്പറ്റി സംശയം പ്രകടിപ്പിച്ചിരുന്നു. ഇവരുടെ കൂട്ടത്തിലുണ്ടായിരുന്ന സയ്യദ് അഹമ്മദ് ഖാൻ, തയ്യിബ്‌ജിയ്ക്കെഴുതിയ തുറന്ന കത്തിൽ "I ask my friend Budruddin Tyabji to leave aside those insignificant points in the proposals of the Congress in which Hindus and Mahomedans agree (for there are no things in the world which have no points in common -- there are many things in common between a man and a pig), and to tell me what fundamental political principles of the Congress are not opposed to the interests of Mahomedans." ഇങ്ങനെ പറയുകയുണ്ടായി. പക്ഷേ, കോൺഗ്രസിന് ഇന്ത്യക്കാരെ മുഴുവൻ ഒരുമിച്ച് നിർത്താനുള്ള ശേഷിയുണ്ടെന്നുള്ള വിശ്വാസം തയ്യിബ്‌ജി പ്രകടിപ്പിച്ചിരുന്നു. ഇതിനെത്തുടർന്ന് ക്രോസ് കമ്മ്യൂണൽ സഹകരണത്തിന് തയ്യിബ‌്‌ജി തുടക്കം കുറിച്ചു. 1887-ൽ മദ്രാസിൽ വച്ചു നടന്ന കോൺഗ്രസ് സമ്മേളനത്തിൽ, "I, at least, not merely in my individual capacity but as representing the Anjuman-i-Islam of Bombay, do not consider that there is anything whatever in the position or the relations of the different communities of India -- be they Hindus, Musalmans, Parsis, or Christians -- which should induce the leaders of any one community to stand aloof from the others in their efforts to obtain those great general reforms, those great general rights, which are for the common benefit of us all; and which, I feel assured, have only to be earnestly and unanimously pressed upon Government to be granted to us." എന്ന് അഭിപ്രായപ്പെട്ടു.
സന്തോഷ് കുമാർ സെൻ
ഒരു ഇന്ത്യൻ സർജനും അസോസിയേഷൻ ഓഫ് സർജൻസ് ഓഫ് ഇന്ത്യയുടെ പ്രസിഡന്റുമായിരുന്നു സന്തോഷ് കുമാർ സെൻ (1910-1979). ഇംഗ്ലണ്ടിലെ റോയൽ കോളേജ് ഓഫ് സർജന്റെ ഫെലോഷിപ്പിലേക്ക് തിരഞ്ഞെടുക്കപ്പെട്ട ആദ്യത്തെ ഇന്ത്യൻ സർജനാണ് അദ്ദേഹം.
അവലംബം
വർഗ്ഗം:ഡെൽഹി സർവ്വകലാശാലാ അദ്ധ്യാപകർ വർഗ്ഗം:1979-ൽ മരിച്ചവർ വർഗ്ഗം:1910-ൽ ജനിച്ചവർ വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ
കൊട്ടേക്കാട്
കേരളത്തിലെ തൃശ്ശൂർ ജില്ലയിലെ ഒരു ഗ്രാമമാണ്  കൊട്ടേക്കാട് . കോലഴി ഗ്രാമപഞ്ചായത്തിന്റെ ഭാഗമാണിത്.
വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
കരിന്തരുവി
ഇടുക്കി ജില്ലയിലെ പീരുമേട് താലൂക്കിൽ പെരിയാറിന്റെ തീരത്ത് സ്ഥിതി ചെയ്യുന്ന ഒരു ഗ്രാമമാണ് കരിന്തരുവി. ഉപ്പുതറ പഞ്ചായത്തിന്റെ പരിധിയിലാണ് ഇവിടം വരുന്നത്. കരിന്തിരി എന്ന പേരിലും ഈ സ്ഥലം അറിയപ്പെടുന്നു.
സ്ഥാനം
മലയോര ഹൈവേയിൽ കെ.ചപ്പാത്തിനും ഏലപ്പാറക്കും ഇടയ്ക്കാണ് കരിന്തരുവിയുടെ സ്ഥാനം. ഏലപ്പാറയിൽ നിന്ന് 8.4 km ഉം കട്ടപ്പനയിൽ നിന്ന് 22 km ഉം ദൂരമുണ്ട് ഇവിടേയ്ക്ക്.
വിദ്യാഭ്യാസം
കരിന്തരുവി ഗവൺമെന്റ് അപ്പർ പ്രൈമറി സ്കൂൾ ആണ് ഇവിടുത്തെ പ്രധാന വിദ്യാഭ്യാസ സ്ഥാപനം. 1966 ൽ സ്ഥാപിതമായ ഈ സ്കൂൾ പീരുമേട് വിദ്യാഭ്യാസ ഉപജില്ലയുടെ കീഴിലാണ്.
അവലംബം
വർഗ്ഗം:ഇടുക്കി ജില്ലയിലെ ഗ്രാമങ്ങൾ
പ്രകാശൻ കെ.എസ്
2022 ലെ കേരള ലളിതകലാ അക്കാദമി സംസ്ഥാന ദൃശ്യകലാപുരസ്‌ക്കാരത്തിനർഹനായ ചിത്രകാരനാണ് പ്രകാശൻ കെ.എസ് .(ജനനം 1975) 'ബാലൻസിങ് ഓൺ അൺറീൽ സർഫെയ്‌സ്' - (ഇല്ലോജിക്കൽ തീയറ്റർ സീരീസ്) എന്ന ചിത്രത്തിനായിരുന്നു പുരസ്കാരം.
ജീവിതരേഖ
1975-ൽ എറണാകുളത്താണ് പ്രകാശൻ കെ.എസ്സിന്റെ ജനനം. 2000-ൽ തൃപ്പൂണിത്തുറ ആർ എൽ വി കോളേജിൽ ശില്പ വിഭാഗത്തിൽ നാഷ്ണൽ ഡിപ്ലോമ, 2006-ൽ ബി എഫ് എ പെയിന്റിങ്, 2013-ൽ എം എഫ് എ പെയിന്റിങ് തുടങ്ങിയവയാണ് പ്രകാശന്റെ കലാപഠനം. തന്റെ നീണ്ട കാലത്തെ കലാപഠനവും പരിശീലനവും പെയ്ന്റിങിലും ശില്പത്തിലും ഒരേപോലെ പ്രാവീണ്യം തെളിയിക്കാൻ അദ്ദേഹത്തെ പര്യാപ്തമാക്കി. 2006-ൽ അദ്ദേഹത്തിന് സംസ്ഥാന ലളിതകലാ പുരസ്‌കാരം ലഭിച്ചിട്ടുണ്ട്.
മാവേലിക്കര രാജാ രവിവർമ്മ ഫൈൻ ആർട്‌സ് കോളേജിൽ കലാദ്ധ്യാപകനായ അദ്ദേഹം ശ്രദ്ധേയമായ പല സെമിനാറുകളിലും വർക്ക്‌ഷോപ്പുകളിലും പങ്കെടുത്തിട്ടുണ്ട്. പ്രകാശൻ കെ.എസ്സിന്റെ 'ടു റിക്കവർ സംതിങ് പ്രീവിയസ്‌ലി ലോസ്റ്റ്' എന്ന ഡ്രോയിങ്ങിനാണ് സംസ്ഥാന പുരസ്‌കാരം ലഭിച്ചിട്ടുള്ളത്.
അവലംബം
<References/>
വർഗ്ഗം:ഭാരതീയ ചിത്രകാരന്മാർ വർഗ്ഗം:കേരള ലളിതകലാ അക്കാദമി പുരസ്കാരം നേടിയവർ വർഗ്ഗം:എറണാകുളം ജില്ലയിൽ ജനിച്ചവർ
ക്ലിഫ് ഹൗസ്
കേരള മുഖ്യമന്ത്രിയുടെ ഔദ്യോഗിക വസതിയാണ് ക്ലിഫ് ഹൗസ് കേരളത്തിന്റെ തലസ്ഥാനമായ തിരുവനന്തപുരത്തെ നന്ദൻകോട് എന്ന സ്ഥലത്താണിത് സ്ഥിതി ചെയ്യുന്നത്. ക്ലിഫ് ഹൗസ് വളപ്പിന്റെ ഭാഗമാണ് ക്ലിഫ് ഹൗസ് എന്ന ഭവനം. ഈ വളപ്പിൽ മറ്റ് നാല് മന്ത്രിമാരുടെ ഔദ്യോഗികവസതികളുമുണ്ട്. ഈ സ്ഥലം മന്ത്രിമാരുടെ വാസമേഖലയിലാണ്.
ഇത് നിയമപരമായ ഔദ്യോഗികവസതിയല്ല. ഇന്ത്യൻ നിയമത്തിലോ പ്രോട്ടോക്കോളിലോ മന്ത്രിമാർ ഏതെങ്കിലും നിശ്ചിത ഭവനത്തിൽ താമസിക്കണമെന്ന വ്യവസ്ഥയില്ല. മന്ത്രി താമസിക്കുന്ന സ്ഥലം സ്വകാര്യ സ്വത്താണെങ്കിലും പൊതു സ്വത്താണെങ്കിലും അതാണ് ഔദ്യോഗികവസതിയായി നിയമം കണക്കാക്കുന്നത്. കേരളത്തിലെ മിക്ക മുഖ്യമന്ത്രിമാരും ക്ലിഫ് ഹൗസ് തങ്ങളുടെ ഔദ്യോഗികവസതിയായി തിരഞ്ഞെടുത്തിട്ടുണ്ട്. .
ചരിത്രം
1957-ൽ കേരള സംസ്ഥാനം രൂപീകരിക്കപ്പെട്ടപ്പോൾ, ആദ്യ മുഖ്യമന്ത്രിയായ ഇ.എം.എസ്. നമ്പൂതിരിപ്പാട് ഈ വീടിന്റെ സ്ഥാനത്തിനുള്ള മെച്ചം ചൂണ്ടിക്കാട്ടി തിരു-കൊച്ചി മുഖ്യമന്ത്രിമാർ ഔദ്യോഗികവസതിയായി ഉപയോഗിച്ചിരുന്ന റോസ് ഹൗസിനുപകരം തന്റെ ഔദ്യോഗികവസതിയായി തിരഞ്ഞെടുക്കുകയായിരുന്നു.
മിക്ക മുഖ്യമന്ത്രിമാരും ക്ലിഫ് ഹൗസാണ് തങ്ങളുടെ ഔദ്യോഗികവസതിയായി തിരഞ്ഞെടുത്തിട്ടുള്ളത്. ഇതിന്റെ സ്ഥാനമാണ് പ്രാധമികമായി ഈ ഭവനത്തിനുള്ള മെച്ചം. കെ. കരുണാകരൻ മുഖ്യമന്ത്രിയായിരുന്നപ്പോൾ ഒരു ശക്തികേന്ദ്രം എന്ന നിലയിൽ ഈ ഭവനത്തിന്റെ പ്രാധാന്യം ഉന്നതിയിലെത്തുകയുണ്ടായി. 1979-നുശേഷം തുടർച്ചയായി കേരളമുഖ്യമന്ത്രിയുടെ ഔദ്യോഗിക വസതിയാണ് ക്ലിഫ് ഹൗസ്.
ക്ലിഫ് ഹൗസ് വളപ്പ്
ക്ലിഫ് ഹൗസ് വളപ്പിന് 4.2 ഏക്കറാണ് വലിപ്പം. പ്രധാന ഭവനമായ ക്ലിഫ് ഹൗസിനു പുറമേ മറ്റ് 4 മന്ത്രിമന്ദിരങ്ങളും ഈ വളപ്പിലുണ്ട്. ഉഷസ്, അശോക, നെസ്റ്റ്, പൗർണ്ണമി എന്നീ മന്ത്രിമന്ദിരങ്ങളും ക്ലിഫ് ഹൗസും വളപ്പിലെ പൊതു സൗകര്യങ്ങൾ പങ്കുവയ്ക്കുന്നു.
ഭവനം
രണ്ടു നിലകളുള്ള ക്ലിഫ് ഹൗസ് പരമ്പരാഗത കേരള വാസ്തുശൈലിയിലാണ് നിർമിച്ചിരിക്കുന്നത്. ഇംഗ്ലീഷ് വാസ്തുശില്പരീതിയുടെ ചെറിയ സ്വാധീനവും ഈ കെട്ടിടത്തിൽ കാണാം. 15,000 ചതുരശ്രഅടിയാണ് വീടിന്റെ വിസ്തീർണ്ണം. 7 ബെഡ് റൂമുകളും മന്ത്രിയുടെ ഉദ്യോഗസ്ഥ‌രുടെ വാസസ്ഥലങ്ങളും ഇവിടെയുണ്ട്. മറ്റേത് ഔദ്യോഗിക വസതിയെയും പോലെ വീട്ടിനുള്ളിൽ ഒരു ഓഫീസ് സൗകര്യങ്ങളുമില്ല. വീട് മുഖ്യമന്ത്രിയുടെയും കുടുംബത്തിന്റെയും സ്വകാര്യ ഉപയോഗത്തിനു മാത്രമുള്ളതാണ്. എങ്കിലും ക്ലിഫ് ഹൗസിനുള്ളിൽ ഒരു കോൺഫറൻസ് മുറി സജ്ജമാക്കിയിട്ടുണ്ട്. ഇത് അനൗദ്യോഗിക യോഗങ്ങൾക്കുവേണ്ടിയുള്ളതാണ്. ഇതുവരെ ഒരു കാബിനറ്റ് യോഗവും ഇവിടെവച്ച് നടന്നിട്ടില്ല.
വീടിന് വലിയ നാലു വരാന്തകളുണ്ട്. ഇതിൽ കിഴക്കേ വരാന്തയ്ക്കാണ് ഏറ്റവും വലിപ്പമുള്ളത്. കിഴക്കേ മുറിയാണ് പ്രധാനമായും ഔപചാരിക ആവശ്യങ്ങൾക്കുപയോഗിക്കുന്ന മുറി. ഇവിടെയാണ് അതിഥികളെ സാധാരണഗതിയിൽ സ്വീകരിക്കുന്നത്. ഔപചാരികാവശ്യങ്ങൾക്കായി 2 സ്വകാര്യ മുറികൾ കൂടി ഇവിടെയുണ്ട്. ഒരു സ്വകാര്യ ഓഫീസ്, ലൈബ്രറി, കോൺഫറൻസ് മുറി, പ്രൈവറ്റ് സ്റ്റാഫിന്റെ ഓഫീസുകൾ എന്നിവ കിഴക്കേ വശത്താണുള്ളത്. ഒരു സ്വകാര്യ ലിവിംഗ് റൂമും ഭക്ഷണമുറിയും പടിഞ്ഞറുവശത്ത് മറ്റു മുറികളോടൊപ്പമുണ്ട്. മിക്ക കിടപ്പു മുറികളും രണ്ടാം നിലയിലാണ്.
പ്രൈവറ്റ് സെക്രട്ടറിമാർ, അസിസ്റ്റന്റുമാർ, സെക്യൂരിറ്റി സ്റ്റാഫ് മുതലായവരുടെ താമസസൗകര്യം പ്രധാന ഭവനത്തിനു വെളിയിലാണ്.
ബാഹ്യഭാഗം
ക്ലിഫ് ഹൗസിൽ ഔപചാരികമായി പരിപാലിക്കുന്ന പൂന്തോട്ടമൊന്നുമില്ല. കിഴക്കുവശത്ത് നന്നായി പരിപാലിക്കുന്ന ചെറിയൊരു പുൽത്തകിടിയുണ്ട്. ഇവിടെ സ്വകാര്യ ചായസൽക്കാരങ്ങൾ നടത്താറുണ്ട്. ഭൂമിയുടെ വലിയൊരു ഭാഗം കൃഷിക്കായി ഉപയോഗിക്കുന്നുണ്ട്. ഇത് തുടങ്ങിയത് ഇ.കെ. നായനാരുടെ രണ്ടാം മന്ത്രിസഭയുടെ കാലത്താണ്. കെ. കരുണാകരന്റെ ഭരണകാലത്ത് അദ്ദേഹത്തിന്റെ ഭാര്യ കല്യാണി തങ്ങളുടെ സ്വകാര്യ ആവശ്യത്തിനായി ഒരു വലിയ പച്ചക്കറിത്തോട്ടം പരിപാലിക്കപ്പെടുന്നുണ്ട് എന്ന് ഉറപ്പുവരുത്തിയിരുന്നു. എ.കെ. ആന്റണി മുഖ്യമന്ത്രിയായിരുന്നകാലത്ത് അദ്ദേഹത്തിന്റെ താല്പര്യത്തിൽ ഇവിടെ ഒരു വാഴത്തോട്ടം ഉണ്ടായിരുന്നു. 1990-കളുടെ തുടക്കത്തിൽ കെ. കരുണാകരന് അപകടം പറ്റിയശേഷം ഡോക്ടർമാരുടെ ഉപദേശമനുസരിച്ച് ഇവിടെ ഒരു നീന്തൽക്കുളം സ്ഥാപിക്കപ്പെടുകയുണ്ടായി. വളപ്പിനുള്ളിൽ സുരക്ഷാ ഉദ്യോഗസ്ഥന്മാർക്കായി ഒരു സെക്യൂരിറ്റി ഓഫീസ് സ്ഥിതി ചെയ്യുന്നുണ്ട്.
അസ്സിയ ഡ്ജെബാർ
അസ്സിയ ഡ്ജെബാർ (آسيا جبار) എന്നറിയപ്പെട്ട ഫാതിമ-സൊഹ്ര ഇമലയെൻ (30 June 1936 – 6 February 2015)ഒരു അൾജീറിയൻ നോവലിസ്റ്റും വിവർത്തകയും സിനിമാനിർമ്മാതാവും ആയിരുന്നു. അസ്സിയ ഡ്ജെബാറിന്റെ മിക്ക രചനകളും തന്റെ സ്ത്രീപക്ഷ കാഴ്ച്കാഴ്ച്ചപ്പാടിൽനിന്നുമുള്ളതാണ്. സ്ത്രീകൾ നേരിടേണ്ടിവരുന്ന എതിർപ്പുകൾ അവർ തന്റെ രചനകളിൽ വരച്ചിട്ടു. "അവർ മിക്കപ്പോഴും സ്ത്രീപക്ഷരചന മുന്നേറ്റങ്ങളെ പിന്തുണച്ചു. അൾജീറിയൻ സ്ത്രീകളുടെ ഒരു പ്രത്യേക ജനുസ്സിനെ അവർ തന്റെ നോവലുകളിൽ വ്യക്തമായി സൂചിപ്പിച്ചു. അതുപോലെ, അവരുടെ രാഷ്ട്രീയ പക്ഷപാതം എപ്പോഴും പിതൃദായക്രമത്തിനെതിരായിരുന്നു. അതുപോലെ കൊളോണിയലിസത്തിനെതിരുമായിരുന്നു."
ഡ്ജെബാർ ഉത്തര ആഫ്രിക്കയിലെ ഏറ്റവും സ്വാധീനമുള്ള എഴുത്തുകാരിലൊരാളായി അവരെ അകണക്കാക്കിയിരുന്നു. 2005 ജൂൺ 16നു അക്കഡമീ ഫ്രാങ്കൈസിലേയ്ക്കു തിരഞ്ഞെടുക്കപ്പെട്ടിരുന്നു. ഇത്തരത്തിൽ തിരഞ്ഞെടുക്കപ്പെടുന്ന ആദ്യ ഉത്തര പശ്ചിമാഫ്രിക്കയിൽനിന്നുള്ള എഴുത്തുകാരിയാണ്. അവരുടെ സമഗ്രസംഭാവനയ്ക്ക് ന്യൂസ്റ്റാഡ്റ്റ് ഇന്റെർനാഷനൽ പ്രൈസ് ഫോർ ലിറ്ററേച്ചർ ലഭിച്ചു. ഡ്ജെബാർ, സാഹിത്യത്തിനുള്ള നോബൽ സമ്മാനത്തിനായി പലപ്രാവശ്യം ശുപാർശ ചെയ്തിട്ടുണ്ട്.
കൂടുതൽ വായനയ്ക്ക്
വർഗ്ഗം:1936-ൽ ജനിച്ചവർ
ഇസ്ഫഹാൻ പ്രവിശ്യ
ഇസ്ഫഹാൻ പ്രവിശ്യ, റോമൻ ഭാഷയിൽ: ഒസ്താനെ എസ്ഫഹാൻ), Esfahan, Espahan, Isfahan, അല്ലെങ്കിൽ Isphahan എന്നിങ്ങനെ ലിപ്യന്തരണം ചെയ്യപ്പെടുന്ന ഇറാനിലെ മുപ്പത്തിയൊന്ന് പ്രവിശ്യകളിൽ ഒന്നാണ്. ഇറാന്റെ റീജിയൻ 2 ൽ രാജ്യത്തിന്റെ മധ്യഭാഗത്താണ് ഇത് സ്ഥിതി ചെയ്യുന്നത്. പ്രവിശ്യയുടെ സെക്രട്ടേറിയറ്റ് ഇസ്ഫഹാൻ നഗരത്തിലാണ് സ്ഥിതി ചെയ്യുന്നത്.
ഭൂമിശാസ്ത്രം
ഏകദേശം 107,018 ചതുരശ്ര കിലോമീറ്റർ വിസ്തൃതിയുള്ള ഇസ്ഫഹാൻ പ്രവിശ്യ, ഇറാന്റെ മധ്യഭാഗത്താണ് സ്ഥിതി ചെയ്യുന്നത്. അതിന്റെ വടക്ക് വശത്ത് മർകാസി (മധ്യ) പ്രവിശ്യയും ക്വോം, സെംനാൻ പ്രവിശ്യകളും നിലകൊള്ളുന്നു. തെക്ക് വശത്ത്, ഫാർസ് പ്രവിശ്യ, കോഹ്ഗിലുയെഹ്, ബോയർ-അഹമ്മദ് പ്രവിശ്യ എന്നിവയാണ് അതിർത്തികൾ. അതിർത്തിയിൽ നിന്ന് ഏകദേശം 2 കിലോമീറ്റർ വടക്കായി സ്ഥിതിചെയ്യുന്ന അമിനബാദ് ആണ് ഇസ്ഫഹാൻ പ്രവിശ്യയുടെ ഏറ്റവും തെക്കുള്ള നഗരം. കിഴക്ക് ഭാഗത്ത്, യാസ്ദ് പ്രവിശ്യയാണ് ഇതിൻറെ അതിർത്തി. പടിഞ്ഞാറ്, ലുറെസ്താൻ പ്രവിശ്യയും തെക്ക് പടിഞ്ഞാറ് ചാഹർ മഹൽ, ബക്തിയാരി പ്രവിശ്യയും ഇതിൻറെ അതിർത്തികളാണ്.
ഇസ്ഫഹാൻ നഗരമാണ് പ്രവിശ്യാ തലസ്ഥാനം. ഈ പ്രവിശ്യയിലെ കൌണ്ടികൾ അരാൻ വ ബിഡ്ഗോൾ കൗണ്ടി, അർഡെസ്താൻ കൗണ്ടി, ബോർഖാർ കൗണ്ടി, ബുയിൻ വാ മിയാൻദാഷ്ത് കൗണ്ടി, ചാഡെഗാൻ കൗണ്ടി, ദെഹാഖാൻ കൗണ്ടി, ഫലവർജൻ കൗണ്ടി, ഫരിദാൻ കൗണ്ടി, ഫെറെയ്ദുൻഷഹ്ർ കൗണ്ടി,  ഗോൽപായേഗൻ കൗണ്ടി, ഇസ്ഫഹാൻ കൗണ്ടി, കഷാൻ കൗണ്ടി, ഖാൻസർ കൗണ്ടി, ഖൊമേനി ഷഹർ കൗണ്ടി, ഖുർ ആൻഡ് ബിയാബനാക് കൗണ്ടി, ലെൻജാൻ കൗണ്ടി, മൊബാരാകെ കൗണ്ടി, നൈൻ കൗണ്ടി, നജാഫാബാദ് കൗണ്ടി, നതാൻസ് കൗണ്ടി, സെമിറോം കൗണ്ടി,  ഷാഹിൻ ഷഹ്ർ ആൻറ് മെയ്മേഹ് കൗണ്ടി, ഷെഹ്റസാ കൗണ്ടി, ടിറാൻ ആൻറ് കർവാൻ കൗണ്ടി എന്നിവയും കൂടാതെ 18 ടൗൺഷിപ്പുകളും 25 കൗണ്ടികളും 93 നഗരങ്ങളും 2,470 ഗ്രാമങ്ങളും ഈ പ്രവിശ്യയിൽ ഉൾപ്പെടുന്നു.
2016 ലെ കനേഷുമാരി പ്രകാരം, 5,120,850 ജനസംഖ്യയുണ്ടായിരുന്ന പ്രവിശ്യയിലെ ഏകദേശം 88 ശതമാനത്തോളം ആളുകൾ നഗരവാസികളും 12 ശതമാനം പേർ ഗ്രാമപ്രദേശങ്ങളിലും വസിക്കുന്നു. 2006-ൽ പ്രവിശ്യയിലെ സാക്ഷരതാ നിരക്ക് 88.65 ശതമാനമായിരുന്നു. മൊത്തത്തിൽ മിതമായതും വരണ്ടതുമായ കാലാവസ്ഥ അനുഭവപ്പെടുന്ന പ്രവിശ്യയിൽ, ശൈത്യകാലത്ത് ഒരു തണുത്ത ദിവസത്തിൽ 40.6 °C (105.08 °F) നും 10.6 °C (51 °F) നും ഇടയിലാണ് താപനില. ശരാശരി വാർഷിക താപനില 16.7 °C (62 °F) ആയി രേഖപ്പെടുത്തിയിട്ടുള്ള ഇവിടെ വാർഷിക മഴ ശരാശരി 116.9 മില്ലിമീറ്ററായി രേഖപ്പെടുത്തിയിരിക്കുന്നു. എന്നിരുന്നാലും സെപഹാൻ നഗരത്തിൽ (എസ്ഫഹാൻ) നാല് വ്യത്യസ്ത സീസണുകളുള്ള മികച്ച കാലാവസ്ഥയാണ് അനുഭവപ്പെടുന്നത്.
4,040 മീറ്റർ ഉയരത്തിൽ സ്ഥിതിചെയ്യുന്ന ഷഹാൻകുഹ് ആണ് ഇസ്ഫഹാൻ പ്രവിശ്യയിലെ ഏറ്റവും ഉയർന്ന കൊടുമുടി. ഇസ്ഫഹാൻ പ്രവിശ്യയുടെ പടിഞ്ഞാറൻ ഭാഗത്തുള്ള ഫെറെയ്ദുൻഷഹർ നഗരത്തിന് 20 കിലോമീറ്റർ തെക്കുപടിഞ്ഞാറായാണ് ഈ പർവ്വതം സ്ഥിതി ചെയ്യുന്നത്. ഇസ്ഫഹാൻ പ്രവിശ്യയിൽ 52 നദികൾ ഉൾപ്പെടുന്നു. 27,100 ചതുരശ്ര കിലോമീറ്റർ നീർത്തട വിസ്തീർണ്ണമുള്ളതും 405 കി.മീ നീളമുള്ളതുമായ സായന്തറുഡ് ഒഴികെ മറ്റു നദികൾ ചെറുതും കാലികവുമാണ്.
ഭാഷ
ലൂറി, തുർക്കി, ജോർജിയൻ, ബിയാബാനകി, അർമേനിയൻ ഭാഷകൾ സംസാരിക്കുന്ന ന്യൂനപക്ഷങ്ങൾക്കൊപ്പം ജനസംഖ്യയുടെ ഭൂരിഭാഗവും പേർഷ്യൻ ഒന്നാം ഭാഷയായി സംസാരിക്കുന്നു.
അവലംബം
വർഗ്ഗം:ഇറാൻ പ്രവിശ്യകൾ
കാലാവസ്ഥ
അവലംബം
വർഗ്ഗം:കാലാവസ്ഥ വർഗ്ഗം:അന്തരീക്ഷസ്ഥിതി
ലോകമേ തറവാട് (കലാ പ്രദർശനം)
കൊച്ചി മുസിരിസ് ബിനാലെയുടെ ചുവടുപിടിച്ചു 267 കലാപ്രവർത്തകരെ  അണിനിരത്തി ബോസ് രൂ,പകൽപ്പനചെയ്‌ത കലാ പ്രദർശനമാണ് ലോകമേ തറവാട്‌. ആലപ്പുഴയിലാണ് ഈ പ്രദർശനം നടന്നത്.
പങ്കാളികളായ കലാകാരന്മാർ
സജിത ആർ ശങ്കർ, ജയ പി എസ്, രാധാ ഗോമതി, ജലജ പി.എസ്, രതീദേവി തുടങ്ങി കവിതാ ബാലകൃഷ്ണൻ, പൊൻമണി തോമസ്  ആമി ആത്മജ,  ആഷാ നന്ദൻ, ഇ എൻ ശാന്തി, ലക്ഷ്‌മി മാധവൻ, മോന എസ് മോഹൻ, മെർലിൻ മോളി തുടങ്ങി  56 കലാകാരികളും സൃഷ്ടികൾ പ്രദർശിപ്പിച്ചിരുന്നു. എ. രാമചന്ദ്രനും അക്കിത്തം നാരായണനും ഡഗ്ലസും വത്സൻ കൊല്ലേരിയും ഈനാസും ബാബു സേവ്യറും ഷിബു നടേശനും ജിതേഷ് കല്ലാട്ടും ടി.എം. അസീസും ഗോപീകൃഷ്‌ണനും സക്കീർ ഹുസൈനും പ്രദീപ് പുത്തൂരും പുഷ്‌കിനും ജ്യോതിബാസുവും ജിജിയും ബിനോയും അബുൾ കലാം ആസാദും ഷിനോദ് അക്കരപ്പറമ്പിലും അനിൽ ദയാനന്ദും ശ്രീജ പള്ളവും സുരേന്ദ്രൻ നായരും ടി വി സന്തോഷും, കെ കെ മുഹമ്മദും പി.എസ്.സദാനന്ദനുമടക്കം കേരളീയ കലയുടെ പരിച്ഛേദം തന്നെയാണ് ഈ പ്രദർശനം. പരമ്പരാഗത കല മാത്രമല്ല ഫോട്ടോഗ്രഫിയും കാർട്ടൂണുമെല്ലാം ഇവിടെ പ്രദർശനത്തിന്റെ ഭാഗമായി. കാർട്ടൂണിസ്റ്റ്‌ ഉണ്ണിയുടെ കാർട്ടൂണുകളും രേഖാചിത്രങ്ങളും പ്രദർശനത്തിലുണ്ടായിരുന്നു.
അവലംബം
<References/>
വർഗ്ഗം:കലാ പ്രദർശനങ്ങൾ വർഗ്ഗം:ആലപ്പുഴ ജില്ല
മണിച്ചിത്തോട്
കൊല്ലം നഗരത്തിൽ കൂടി ഒഴുകുന്ന ഒരു തോടാണ് മണിച്ചിത്തോട്. വടക്കേവിളയിൽ നിന്നാരംഭിച്ച് പട്ടത്താനം, കടപ്പാക്കട, പുള്ളിക്കട കോളനി വഴി അഷ്ടമുടിക്കായലിൽ പതിക്കുന്നു. നാലര കിലോ മീറ്ററാണ് ആകെ നീളം.
ഇന്നത്തെ അവസ്ഥ
വളരെ അധികം മാലിന്യം വഹിക്കുന്ന അവസ്ഥയിലാണ് മണിച്ചിത്തോട്. ജില്ലാ ആശുപത്രിയിൽ നിന്നും വിക്ടോറിയയിൽ നിന്നുമുള്ള ഓടകളും മണിച്ചിത്തോട്ടിലേക്കാണ് ഒഴുകിയെത്തുന്നത്. പലയിടങ്ങളിലും കക്കൂസ് മാലിന്യവും ഈ തോട്ടിലേക്ക് ഒഴുക്കുന്നുണ്ട്.
വർഗ്ഗം:കൊല്ലത്തിന്റെ ഭൂമിശാസ്ത്രം
ഡേവിഡ് വുഡാർഡ്
ഒരു അമേരിക്കൻ സംഗീതസഞ്ചാലകനും എഴുത്തുകാരനുമാണ് ഡേവിഡ് വുഡാർഡ് (ജനനം ഏപ്രിൽ 6, 1964). 1990-കളിൽ, വിഷയത്തിന്റെ മരണത്തിന് മുമ്പോ അന്തിമഘട്ടങ്ങളിലോ ഉപയോഗിക്കാനുള്ള പ്രത്യേകസംഗീതം ചിട്ടപ്പെടുത്തുന്ന തന്റെ ബുദ്ധമതാചാരം വിശദമാക്കാനായി, മുമ്പേ ചെയ്യുക എന്നർത്ഥമുള്ള പദവും ചരമഗീതം എന്നർത്ഥമുള്ള പദവും കൂട്ടിച്ചേർത്ത്, പ്രിക്വിയം (prequiem) എന്ന കൃത്രിമപദത്തിന് അദ്ദേഹം രൂപം കൊടുത്തു.
വുഡാർഡ് സംഗീതസഞ്ചാലകനായും സംഗീതസംവിധായകനായും സേവനം ചെയ്തിട്ടുള്ള ലോസ് ആഞ്ചലസ് മെമ്മോറിയൽ സർവീസസിൽ, അപകടത്തിൽപ്പെട്ട് അത്യാസന്നനിലയിലായ ലിയോൺ പ്രപോർട്ടിന്റെയും പരിക്കേറ്റ പത്നി ലോലയുടെയും ബഹുമാനാർത്ഥം ഏഞ്ചൽസ് ഫ്ലൈറ്റ് ഫ്യൂണിക്കുലാർ റെയിൽവേയിൽ വെച്ച് നടന്ന 2001-ലെ പൗരസംബന്ധമായ ചടങ്ങും ഉൾപ്പെടുന്നു. ഒരു ടൽത്തീരത്തിന്റെ അതിർവരമ്പിൽ വീണ കാലിഫോർണിയ ബ്രൗൺ പെലിക്കൻ ഉൾപ്പടെ വന്യജീവികൾക്ക് വേണ്ടിയുള്ള ചരമഗീതവും അദ്ദേഹം നിർവ്വഹിച്ചിട്ടുണ്ട്. സ്വരാങ്കനം തയ്യാറാക്കുമ്പോൾ നിറമുള്ള മഷികൾ ഉപയോഗിക്കാൻ താത്പര്യപ്പെടുന്നതിന്റെ പേരിലും അദ്ദേഹം അറിയപ്പെടുന്നു.
ഇന്ത്യാനയിലെ ടെറാ ഹോട്ടിൽ വെച്ച് നടത്തപ്പെടുന്ന തന്റെ വധശിക്ഷയുടെ വേളയിൽ ഒരു പ്രിക്വിയം കുർബ്ബാന നടത്താൻ വുഡാർഡിനോട് തിമോത്തി മക്വെയ് ആവശ്യപ്പെടുകയുണ്ടായി. മക്വെയുടെ “ഭീകരപ്രവർത്തനം” അംഗീകരിച്ചും, എന്നാൽ ആശ്വാസം നൽകാൻ താത്പര്യപ്പെട്ടും, യു എസ് പി ടെറാ ഹോട്ടെയുടെ സമീപത്തുള്ള വി. മാർഗരറ്റ് മേരി പള്ളിയിലെ പ്രാദേശിക സുഷിരവാദ്യസംഘത്തോട് ചേർന്ന്, പിറ്റേന്ന് പ്രഭാതത്തിലെ ദൃക്സാക്ഷികൾ ഉൾപ്പെടുന്ന പ്രേക്ഷകരുടെ മുൻപാകെ, “ആവേ ആത്ക്വെ വാലെ” (Ave Atque Vale) എന്ന തന്റെ സംഗീതരചനയുടെ അവസാനഭാഗം അവതരിപ്പിച്ചു. വുഡാർഡിന്റെ സ്വരാങ്കനം മുഴുവൻ ആശീർവദിക്കാൻ ആർച്ചുബിഷപ്പ് ഡാനിയേൽ എം. ബിക്ലൈനും പിന്നീട് കർദ്ദിനാൽ റോജർ മഹോണിയും ജോൺ പോൾ രണ്ടാമൻ മാർപാപ്പയ്ക്ക് നിവേദനം നൽകുകയുണ്ടായി.
വുഡാർഡിന്റെ സ്വപ്നയന്ത്രത്തിന്റെ (Dreamachine) പകർപ്പുകൾ, ശാന്തമായി മനസ്സിനെ സ്വാധീനിക്കുന്ന വിളക്ക്, ലോകമെമ്പാടുമുള്ള കലാമ്യൂസിയങ്ങളിൽ പ്രദർശിപ്പിച്ചിട്ടുണ്ട്. സാഹിത്യ ജേണലായ ഡിയർ ഫൊയണ്ടിലേക്കുള്ള (Der Freund) അദ്ദേഹത്തിന്റെ സംഭാവനകളിൽ സ്പീഷിസുകൾ തമ്മിലുള്ള കർമ്മം, സസ്യങ്ങളുടെ ബോധം, പാരഗ്വായൻ അധിവസിതദേശം നുയേവ ഹെർമാനിയ എന്നിവയെക്കുറിച്ചുള്ള ലേഖനങ്ങൾ ഉൾപ്പെടുന്നു.
നുയേവ ഹെർമാനിയ
2003-ൽ കാലിഫോർണിയയിലെ ജുനിപ്പർ ഹിൽസിന്റെ (ലോസ് ആഞ്ചലസ് കൗണ്ടി) കൗൺസിൽമാനായി വുഡാർഡ് തിരഞ്ഞെടുക്കപ്പെട്ടു. ഈ കാലയളവിൽ, പാരഗ്വായിലെ നുയേവ ഹെർമാനിയയുമായി ഒരു സഹോദരനഗരബന്ധം സ്ഥാപിക്കാൻ അദ്ദേഹം ശുപാർശ ചെയ്തു. തന്റെ പദ്ധതിയെ മുന്നോട്ട് കൊണ്ടുപോകാൻ, വുഡാർഡ് മുൻകാലത്തെ സസ്യഭുക്ക്/ഫെമിനിസ്റ്റ് ഉട്ടോപ്യയിലേക്ക് സഞ്ചരിക്കുകയും അതിന്റെ മുൻസിപ്പൽ നേതൃത്വത്തെ കാണുകയും ചെയ്തു. ആദ്യ സന്ദർശനത്തിന് ശേഷം, “ധാർമ്മികമായും ബൗദ്ധികമായും ക്ഷയിച്ച” ജനതയെ കണ്ടതിനാൽ, ബന്ധം മുന്നോട്ട് കൊണ്ടുപോകേണ്ടതില്ലെന്ന് തീരുമാനിക്കുകയും എന്നാൽ തന്റെ ഭാവിലേഖനങ്ങൾക്കുള്ള പഠനവിഷയം സമൂഹത്തിലുണ്ടെന്ന് കണ്ടെത്തുകയും ചെയ്തു. അദ്ദേഹത്തെ പ്രത്യേകമായി ആകർഷിച്ചത്]], 1886-നും 1889-നും ഇടയ്ക്കുള്ള കാലയളവിൽ ഇപ്പറഞ്ഞ കോളനി സ്ഥാപിക്കുകയും അവിടെ താമസിക്കുകയും ചെയ്ത സൈദ്ധാന്തികാസൂത്രകനായ [[റിച്ചാർഡ് വാഗ്നർ, എലിസബത്ത് ഫോസ്റ്റർ-നിറ്റ്ഷേ, ഭർത്താവ് ബെർണാഡ് ഫോസ്റ്റർ എന്നിവരുടെ പ്രോട്ടോ-ട്രാൻസ്ഹ്യൂമനിസ്റ്റ് ആശയങ്ങളാണ്.
2004-ൽ നുയേവ ഹെർമാനിയയുടെ സ്ഥാപക ആദർശവാദങ്ങളുടെ സുസ്ഥിരവശങ്ങളെ അംഗീകരിച്ചുകൊണ്ട് “അവർ ജംഗിൾ ഹോളി ലാൻഡ്” എന്ന സംഘഗാനം വുഡാർഡ് ചിട്ടപ്പെടുത്തി. thumb|250px|വുഡാർഡും ബറോയും സ്വപ്നയന്ത്രത്തിന്റെയൊപ്പം, ഉദ്ദേശം 1997
2004 മുതൽ 2006വരെ നുയേവ ഹെർമാനിയയിലേക്ക് നിരവധി പര്യവേക്ഷണയാത്രകൾ വുഡാർഡ് നടത്തുകയും യു.എസ്. ഉപരാഷ്ട്രപതി ഡിക് ചിനി നിന്ന് പിന്തുണ നേടുകയും ചെയ്തു. 2011-ൽ, നുയേവ ഹെർമാനിയയെ സംബന്ധിച്ചുള്ള അവരുടെ വലിയ കത്തിടപാടുകൾ, ലൈബ്നിസ് സർവ്വകലാശാല ഹനോവർ ഇംപ്രിന്റായ, വിയഹാൻ ഫെർലാഗിന്റെ (Wehrhahn Verlag) കീഴിൽ പ്രസിദ്ധീകരിക്കാൻ സ്വിസ് എഴുത്തുകാരൻ ക്രിസ്ത്യൻ ക്രാഹ്റ്റിന് വുഡാർഡ് അനുമതി നൽകി. ഫ്രാങ്ക്ഫർട്ടർ ഓൾ‌ഗെമെയിൻ സൈതുങ് പ്രതികരിക്കുന്നത് ഇങ്ങനെ, “[എഴുത്തുകാർ] ജീവിതവും കലയും തമ്മിലുള്ള അതിരുകളെ തുടച്ചുനീക്കുന്നു.” ക്രാഫ്റ്റിന്റെ പിൻകാലത്തെ നോവലായ ഇമ്പീരിയത്തിന്റെ (Imperium) “ആത്മീയ തയ്യാറെടുപ്പ് സൃഷ്ടി” ഫൈവ് ഇയേഴ്സിൽ (Five Years) ഉൾപ്പെടുന്നുവെന്ന് ഡെർ സ്പീഗൽ സ്ഥാപിക്കുന്നു.
ആൻഡ്രൂ മക്കാൻ പറയുന്നതനുസരിച്ച്, “യഥാർത്ഥ താമസക്കാരുടെ പിൻതലമുറ വളരെ കുറഞ്ഞ സാഹചര്യങ്ങളിൽ ജീവിച്ച സ്ഥലത്തേക്ക്”, വുഡാർഡ് യാത്രപുറപ്പെടുകയും “സമൂഹത്തിന്റെ സാംസ്കാരികരൂപം പോഷിപ്പിക്കാനും, എലിസബത്ത് ഫോസ്റ്റർ-നിറ്റ്ഷേ കുടുംബം താമസിച്ച സ്ഥലത്ത് ഒരു ചെറു ബെയ്റൂത്ത് ഒപ്പേറ ഹൗസ് പണിയാനുമായി” നീങ്ങുകയും ചെയ്തു. സമീപവർഷങ്ങളിൽ, ബി&ബി സൗകര്യവും, താൽകാലിക ചരിത്രമ്യൂസിയവും ഉള്ള രമണീയമായ ലക്ഷ്യസ്ഥാനമായി നുയേവ ഹെർമാനിയ മാറി.
സ്വപ്നയന്ത്രം
വില്യം എസ്. ബറോയുടെ 1996-ലെ ലോസ് ഏഞ്ചൽസ് കൗണ്ടി മ്യൂസിയം ഓഫ് ആർട്ട് ഭൂതകാലവീക്ഷണദൃശ്യമായ പോർട്ട്സ് ഓഫ് എൻട്രിയിലേക്ക് (Ports of Entry) ഒരു സ്വപ്നയന്ത്രം സംഭാവന നൽകാമെന്ന് സമ്മതിക്കുകയും, മുതിർന്ന എഴുത്തുകാരനെ സുഹൃത്താക്കി അദ്ദേഹത്തിന്റെ 83-ാമത്തെയും അവസാനത്തെയുമായ പിറന്നാൾ ദിനത്തിൽ കടലാസ്, പൈൻ “ബൊഹീമിയൻ മാതൃകയിലുള്ള” സ്വപ്നയന്ത്രം വുഡാർഡ് നൽകുകയും ചെയ്തു. 2002-ൽ ഒരു സ്വകാര്യ സമാഹർത്താവിന് സോദബൈ‘സ് മുൻയന്ത്രം ലേലത്തിലൂടെ വിറ്റു. രണ്ടാമത്തെ യന്ത്രം ബറോ എസ്റ്റേറ്റിൽ നിന്നും കാൻസാസിലെ ലോറൻസിലുള്ള സ്പെൻസർ മ്യൂസിയം ഓഫ് ആർട്ടിലേക്ക് ദീർഘകാലവായ്പയുടെ അടിസ്ഥാനത്തിൽ നൽകിയിരിക്കുകയാണ്. 2019-ലെ ഒരു വിമർശനാത്മക പഠനത്തിൽ, ഏതാണ്ട് വിസ്മൃതിയിലായ സ്വപ്നയന്ത്രത്തോടുള്ള വുഡാർഡിന്റെ “ആശയഭഞ്ജനാത്മകമായ” സമീപനത്തെ ബീറ്റ് പണ്ഡിതൻ രാജ് ചന്ദർലാപഠി പുനരവലോകനം ചെയ്യുന്നു.
പുറത്തേയ്ക്കുള്ള കണ്ണികൾ
വർഗ്ഗം:1964-ൽ ജനിച്ചവർ വർഗ്ഗം:സംഗീതസം‌വിധായകർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:അമേരിക്കൻ എഴുത്തുകാർ വർഗ്ഗം:ഏപ്രിൽ 6-ന് ജനിച്ചവർ വർഗ്ഗം:വിശ്വസാഹിത്യകാരന്മാർ
ദെങ്ഫെങ്
ഹെനാൻ പ്രവിശ്യയിലെ ഝെങ്ഝൗവിലുള്ള ഒരു പട്ടണമാണ് ദെങ്ഫെങ്(ചൈനീസ്:登封; ഇംഗ്ലീഷ്:Dengfeng). പണ്ട്കാലത്ത് യാങ്ചെങ് എന്നപേരിലായിരുന്നു ഈ പ്രദേശം അറിയപ്പെട്ടിരുന്നത്. 1220ച.കി.മീ വിസ്തീർണ്ണമുള്ള ഈ പട്ടണത്തിലെ ജനസംഖ്യ ഏകദേശം 630,000ആണ്
സോങ്പർവ്വതത്തിന്റെ അടിവാരത്താണ് ദെങ്ഫെങ് സ്ഥിതിചെയ്യുന്നത്. ചൈനയിലെ പുണ്യപർവ്വതങ്ങളിൽ ഒന്നാണ് സോങ്ഷാൻ. ചൈനയിലെ ഒരു തീർത്ഥാടനകേന്ദ്രം കൂടിയാണ് ദെങ്ഫെങ്. നിരവധി ബുദ്ധ, താവോ, കൺഫ്യൂഷ്യസ് ക്ഷേത്രങ്ങൽ ഇവിടെയുണ്ട്.
സ്ഥലങ്ങൾ
2010-ൽ ദെങ്ഫെങിലെ ചില കേന്ദ്രങ്ങളെ യുനെസ്കോ "ഭൂമിക്കും സ്വർഗ്ഗത്തിനും മദ്ധ്യത്തിലുള്ള" ദെങ്ഫെങിലെ ചരിത്രസ്മാരകങ്ങൾ എന്നപേരിൽ ലോകപൈതൃകപട്ടികയിൽ ഉൾപ്പെടുത്തിയിരുന്നു. ചില കവാടങ്ങളും, ക്ഷേത്രങ്ങളും, മറ്റു പ്രത്യേകനിർമ്മിതികളും ഇതിൽ പെടുന്നു. ബുദ്ധമതസ്തരുടെഷാവോലിൻ മഠവും, ഗാവോഷെങ് വാനനിരീക്ഷണ നിലയവും ഇതിന്റെ ഭാഗമാണ്.
ലെസ്‌ലി ഉഡ്വിൻ
ഇസ്രായേൽ വംശജയായ ബ്രിട്ടീഷ് ചലച്ചിത്ര നിർമ്മാതാവും അഭിനേത്രിയും ഡോക്യുമെന്ററി സംവിധായികയുമാണ് ലെസ്‌ലി ഉഡ്വിൻ.
ജീവിതരേഖ
യു.കെയിലെ ബിർമിംഗ്ഹാമിൽ ജനിച്ചു. ഈസ്റ്റ് ഈസ് ഈസ്റ്റ് എന്ന ചിത്രത്തിന്റെ നിർമ്മാണത്തിന് ബഫ്റ്റ പുരസ്കാരത്തിന് അർഹയായി. മർച്ചന്റ് ഓഫ് വെനീസ് എന്ന ചിത്രത്തിലെ അഭിനയവും ശ്രദ്ധേയമായി. ഇവർ സംവിധാനം ചെയ്ത 'ഇന്ത്യാസ് ഡോട്ടർ' എന്ന നിർഭയ പെൺകുട്ടിയെക്കുറിച്ചുള്ള ഡോക്യുമെന്ററിക്ക് ഇന്ത്യയിൽ പ്രദർശനാനുമതി നിഷേധിക്കപ്പെട്ടെങ്കിലും കേന്ദ്രസർക്കാരിന്റെ എതിർപ്പ് മറികടന്ന് ബിബിസി ഫോർ ചാനൽ വിവാദ ഡോക്യുമെന്ററി സംപ്രേഷണം ചെയ്തു. സ്ത്രീകളോടുള്ള പുരുഷമനോഭാവം തുറന്നുകാട്ടുകയാണ് ഡോക്യുമെന്ററിയിലൂടെ ലക്ഷ്യമിട്ടതെന്നാണ് സംവിധായികയുടെ നിലപാട്.
ഇന്ത്യാസ് ഡോട്ടർ
ഡൽഹി കൂട്ടബലാത്സംഗത്തിന്റെ ഭയാനകമായ കഥ പറയുന്നതാണ് ഈ ഡോക്യുമെന്ററി. രണ്ടു വർഷം സമയമെടുത്ത് ചിത്രീകരിച്ച ഈ ഡോക്യുമെന്ററി, ലിംഗസമത്വം, പുരുഷമനോഭാവം തുടങ്ങിയവയൊക്കെ ചർച്ച ചെയ്യുന്നതാണ്.
കെ ആർ പ്രവീൺ
മലയാളചലച്ചിത്രത്തിലെ ഒരു സംവിധായകനാണ് കെ ആർ പ്രവീൺ (K R Praveen). വിഷ്ണു ഉണ്ണികൃഷ്ണൻ പ്രധാന വേഷത്തിൽ അഭിനയിച്ച കുറി, ഷൈൻ ടോം ചാക്കോ പ്രധാന വേഷത്തിൽ അഭിനയിച്ച തമി എന്നീ ശ്രദ്ധേയമായ ചിത്രങ്ങൾ സംവിധാനം ചെയുകയും മാരിവില്ലിൻ ഗോപുരങ്ങൾ എന്ന ഇന്ദ്രജിത് സുകുമാരൻ നായകനായ ചിത്രത്തിന്റെ ക്രിയേറ്റീവ് പ്രൊഡ്യൂസർ ആയും പ്രവർത്തിച്ചു.
അവലംബം
വർഗ്ഗം:മലയാളചലച്ചിത്രസംവിധായകർ
അനു ജോസഫ്
മലയാള സിനിമാ ടെലിവിഷൻ രംഗത്ത് പ്രവർത്തിക്കുന്ന ഒരു അഭിനേത്രിയാണ് അനു ജോസഫ് ഇംഗ്ലീഷ്: Anu Joseph. നിരവധി ടെലിവിഷൻ പരമ്പരയിൽ അഭിനയിച്ച് പ്രശസ്തി നേടിയ അനു ആദ്യമായി സിനിമയിൽ എത്തുന്നത് പാസ്സ് പാസ്സ് എന്ന സിനിമയിലൂടെയാണ്. ശാസ്തീയ നൃത്തം അഭ്യസ്സിച്ചിട്ടുള്ള അനു നിരവധി വേദികളിൽ നൃത്തം അവതരിപ്പിച്ചിട്ടുണ്ട്.
കർത്തവ്യമേഖല
കലാഭവനിൽ ചേരാൻ കഴിഞ്ഞത് അനുവിന്റെ ജീവിതത്തിൽ ഒരു വഴിത്തിരിവായി. അവിടെ നിന്ന് ടി.വി. യിലേക്ക് ചേക്കേറി, ആദ്യ പരമ്പരയായ ചിത്രലേഖയിൽ വേഷമിട്ടു, തുടർന്ന് അനു ജോസഫ് നിരവധി സീരിയലുകളിലും ഒന്നു രണ്ട് സിനിമകളിലും അഭിനയിച്ചു. കാര്യം നിസ്സാരം എന്ന കൈരളി ടീ.വി. പരമ്പരയിൽ ഹാസ്യവേഷം ചെയ്ത് അനു പ്രശസ്തയായി. കാര്യം നിസ്സാരം എന്ന പരമ്പരയിൽ മോഹനകൃഷ്ണൻ എന്ന വില്ലേജ് ആഫീസറുടെ വക്കീലായ ഭാര്യയുടെ വേഷമാണ് അനുവിന്റേത്. പിന്നീട് ചരിത്ര പരമ്പരയായ പഴശ്ശിരാജയിൽ അഭിനയിച്ചു. ഒരിടത്തൊരിടത്ത് എന്ന പേരിൽ ഏഷ്യാനെറ്റ് പ്ലസിൽ സമ്പ്രേക്ഷണം ചെയ്ത പരമ്പരയിലും അനുവിനു ഹാസ്യവേഷമായിരുന്നു.
ചലച്ചിത്രരേഖ
മകളുടെ അമ്മ, ആലിലത്താാലി, സ്നേഹചന്ദ്രിക, വെള്ളിമൂങ്ങ എന്നീ സിനിമകളിൽ അഭിനയിച്ചു. കണ്ണിനും കണ്ണാടിക്കും, പാടം ഒന്നു ഒരു വിലാപം, ആയിരത്തിൽ ഒരുവൻ, ലിസമ്മയുടെ വീട് തുടങ്ങിയവയിലും അനു ജോസഫ് ചെറുതല്ലാത്ത വേഷങ്ങൾ ചെയ്തു.
പരാമർശങ്ങൾ
<References/>കാസറഗോഡ് ജില്ല ചിറ്റാരിക്കൽ എന്ന സ്ഥലം ജനനം വിദ്യാഭ്യാസം st തോമസ് hss തോമപുരം വർഗ്ഗം:അവലംബം ഇല്ലാത്ത താളുകൾ വർഗ്ഗം:ശ്രദ്ധേയത ചോദ്യം ചെയ്യപ്പെട്ട ലേഖനങ്ങൾ വർഗ്ഗം:കലാതിലകം പട്ടം ലഭിച്ചവർ
മണ്ണാർക്കാട് പൂരം
മണ്ണാർക്കാട് പ്രദേശത്തെ ഒരു പ്രധാന സാസ്കാരിക ഉത്സവമാണ് മണ്ണാർക്കാട് പൂരം.അരകുറിശ്ശി ഉദയർകുന്ന് ഭഗവതി ക്ഷേത്രത്തിലാണ് ഇത് ആഘോഷിക്കുന്നത്. കുംഭമാസത്തിലെ പൌർണ്ണമി തിഥിയിൽ ആഘോഷിക്കുന്ന വലിയാറാട്ട് പൂരാഘോഷത്തിന്റെ സുപ്രധാന ചടങ്ങാണ്.
പുറത്തേക്കുള്ള കണ്ണികൾ
വർഗ്ഗം:ഉത്സവങ്ങൾ - അപൂർണ്ണലേഖനങ്ങൾ വർഗ്ഗം:ഉത്സവം __ഉള്ളടക്കംഇടുക__
നെ കാസിൽ
മുറോമാച്ചി കാലഘട്ടത്തിലെ മോട്ടെ-ആൻഡ്-ബെയ്‌ലി-ശൈലിയിലുള്ള ഒരു ജാപ്പനീസ് കോട്ടയാണ് നെ കാസിൽ (根城, Ne jō). ഇത് ഇപ്പോൾ വടക്കൻ ജപ്പാനിലെ ടോഹോകു മേഖലയിൽ അമോറി പ്രിഫെക്ചറിലെ ഹച്ചിനോഹെ നഗരത്തിലാണ് സ്ഥിതി ചെയ്യുന്നത്. 1941 മുതൽ ഇത് ഒരു ദേശീയ ചരിത്ര സ്ഥലമായി കേന്ദ്ര സർക്കാർ സംരക്ഷിച്ചു വരുന്നു. 1994-ൽ ഇത് വിപുലമായി പുനർനിർമിച്ചു.